text:
Cothroman Obrach
Is e Sabhal Mòr Ostaig an treas fastaiche as motha anns an Eilean Sgitheanach a’ tabhann chothroman-obrach fad-bliadhna. Le còrr is 100 neach-obrach, tha sinn a’ cur fàilte air iarrtasan bho dhuine sam bith a tha airson a bhith an lùib coimhearsnachd-obrach a tha brosnachail, a chuireas luach sa chànan agus a tha a’ tuigsinn cho cudromach ‘s a tha obair sgioba ann a bhith a’ cur ri iomairt na Gàidhlig. Tha co-ionannachd chothroman aig cridhe an t-Sabhail agus tha sinn airson ‘s gum bi cothrom aig duine sam bith air an cànan prìseil seo a chleachdadh nan obair làitheil. Leis a sin, tha sinn a’ creidsinn nach bu chòir ciorram, aois, ùine ann an cùram, gnè, nàiseantachd no fèin-aithne bacadh a chur oirbh sin a dhèanamh.
Stiùiriche an Ionmhais (fòrladh màthaireil)
Pàirt-ùine, 9 mìosan, bho Am Faoilleach 2019
Ìre tuarastail: eadar £45-48k
Thathas a’ sireadh thagraichean mu choinneimh dreuchd seall-ùine Stiùiriche an Ionmhais. Bu chòir tagraichean a bhith uidheamaichte le teisteanas cunntasachd proifeasanta. Bhite an dùil gum biodh
eòlas farsaing agaibh air stiùireadh ionmhais aig ìre ro-innleachdail agus bhiodh e na bhuannachd nan robh tuigse agaibh air a bhith ag obair ann an àrainneachd foghlaim ach bidh trèanadh is taic ri
fhaighinn.
Bidh agaibh ri dhol tro Disclosure Scotland.
Bu chòir iarrtasan-obrach a chur gu obair@smo.uhi.ac.uk ro 5f, Dihaoine 02 an t-Samhain 2018
Manaidsear Pròiseict Faclair na Gàidhlig
Tuarastal: £32,548-£38,833.
’S e iomairt eadar-oilthigh anns a bheil oilthighean Obar Dheathain, Dhùn Èidinn, Ghlaschu, Shrath Chluaidh agus Sabhal Mòr Ostaig OGE an sàs a th’ ann am Faclair na Gàidhlig a bhios a’ cruthachadh faclair eachdraidheil airson Gàidhlig na h-Alba. Thathar a’ sireadh iarrtasan airson post Manaidsear Pròìseict air am bi uallach leasachadh, cur an gnìomh agus ruith na h-obrach neo-acadaimigich co-cheangailte ri Faclair na Gàidhlig. Bheir am post seo seachad cothrom cuideachadh le soirbheachadh a’ phròiseict na amasan acadaimigich.
Le foghlam gu ìre ceuma no co-ionann, bidh comas dearbhte agad ann an manaidsearachd agus rianachd agus sgilean barraichte ann an conaltradh agus taisbeanadh. Bidh sgilean obrach ann an sgioba agad cuide ri aire mhionaideach gu mion-phuingean agus comas obair a phlanaigeadh agus prìomhachas a chur oirre.
Tha Faclair na Gàidhlig a’ cur roimhe inbhe na Gàidhlig a dhèanamh seasmhach is a thogail. Gheibhear cothroman a’ chànan ionnsachadh no ar sgilean innte a leasachadh.
Àit-obrach’: Subailte. Bidh e riatanach tadhal air ionad ruith a’ phròiseict aig Sabhal Mòr Ostaig san Eilean Sgitheanach bho àm gu àm.
Ceann latha iarrtasan: 12 Dàmhair 2018.
Latha agallamhan: Thèid agallamhan an cumail air 1 Samhain 2018.
Iarrtasan: Cuiribh CV agus litir na chois air post-d gu lp.smo@uhi.ac.uk no sa phost gu Lorna Pike, Co-òrdanaiche a’ Phròiseict, Faclair na Gàidhlig, Fàs, Sabhal Mòr Ostaig, An t-Eilean Sgitheanach IV44 8RQ.
Luchd-taic Sgioba-glanaidh (£15,925)
Cothroman pàirt-ùine is làn-ùine, uairean sgoile, uairean sùbailte
A bheil e a’ còrdadh riut a bhith ag obair ann an àite trang mar phàirt de sgioba bheothail? Tha cothroman air nochdadh ann an Roinn na h-Aoigheachd airson luchd-taic sgioba glanaidh agus luchd-taic Cidsin agus bhiomaid toilichte cluinntinn bhuat. Uairean obrach sùbailte agus cothrom a bhith mar phàirt de sgeama peinnsean na Colaiste. Gheibhear trèanadh slàn agus cothroman a dhol gu clasaichean Gàidhlig mar phàirt den obair làitheil.
Bidh agaibh ri dhol tro Disclosure Scotland.
Bu chòir iarrtasan-obrach a chur gu obair@smo.uhi.ac.uk ro 5f, Dihaoine 02 an t-Samhain 2018.
Neach-obrach Cùram-chloinne
£17,062
A bheil e a’ còrdadh ribh a bhith ag obair le clann?
Bheil sibh airson cothrom fhaighinn ur cuid Gàidhlig a chleachdadh no a leasachadh san àite-obrach?
Le dreuchd aig Fàs Mòr dh’fhaodadh cothrom a bhith agaibh teisteanas fhaighinn fhad ‘s a tha sibh ag obair.
Bhiodh sibh mar phàirt de sgioba choibhneil, ealanta agus èasgaidh. Tha Fàs Mòr na fhastaiche bith-beò. A bharrachd air sgeama peinsein is cothroman trèanaidh, tha sealladh air leth againn!
Bhiodh sibh cuideachd air làrach an t-Sabhail Mhòir far a bheil coimhearsnachd de dh’oileanaich ag ionnsachadh agus a’ cleachdadh na Gàidhlig. Bidh agaibh ri dhol tro sgeama PVG.
Iarrtasan gu: fasmor.smo@uhi.ac.uk ro 5f Dihaoine 02 an t-Samhain
Gheibhear Foirm Iarrtais Obrach ann an dà chruth, RTF agus PDF. Deasachaidh, sàbhalaidh agus clò-bhualaidh a' chuid as motha de choimpiutairean foirm RTF. Gabhaidh foirm PDF a chlò-bhualadh agus a lìonadh le làimh-sgrìobhaidh.
Èisitibh ris a' chlàr seo airson abairt no dhà a thogail sa Ghàidhlig. Bidh iad seo feumail dhuibh ma bhios sibh a' tòiseachadh sa Cholaiste 's gun ach beagan Gàidhlig agaibh. Siuthadaibh, feuch e!


c: text/html

text:
Tha mi smaointinn an dràsda air na geamaichean a b' àbhaist do na Gàidheil a bhith cluich, dà dhuibh gu sònraichte a bhios 'gan cluich (ged nach b' ionann an cruth an còmhnuidh) an diugh.
'S e a' cheud fhear iomain-déighe. Tha e cho coltach ri iomain 's gu bheil mi 'nam bheachd ('S dòcha nach e ach leòmachas a th' ann!) gur ann o iomain a thàinig iomain-déighe. Chluich mi iomain-déighe fad iomadh bliadhna ann am Baddaig, agus mo mhic ann am Baddaig 's ann an Cheticamp. 'S dòcha gun cuala sibh gum bi daoine 'ga chluich ann an àiteachan eile cuideachd. : )
Tha mi smaointinn cuideachd air goilf. A nise, feumaidh mi aideachadh nach eil mi measail air goilf, ach bidh mòran daoine 'ga cluich gu cunbhalach, agus 's e geama math a th' ann do na daoine ris an còrd i.
Cha do chluich mi goilf ach aon turus, ann an Iongoinis. Cha chan mi ach nach deach e ro mhath dhomh! Tha cuimhn' 'am air toll sònraichte far an robh an toiseach air mullach bhruthaich àird. Bha am bruthach cho cas ri creag agus aig a bhonn bha pòn uisge agus raon réidh eabarach air an taobh thall dhi. Bha mi suidhichte gum faighinn am ball thairis air an uisge agus bhuail mi air gu ro chruaidh. Gu mi-fhortanach, bhuail mi rud beag gu ro ìosal air cuideachd. Chaidh am bal suas, suas, cha mhór ás mo shealladh. An uair sin thàinig e sios. Bhuail e air an raon taobh thall an uisge. 'S mi a bha toilichte! Cha do smaoinich mi gus an robh mi a' coiseachd 'na ionnsaigh nach fhaca mi e a' gluasad an déidh dha tighinn gu làr. Chaidh mi far an robh e. Cha robh ri fhaicinn ach toll. Choimhead mi sios an toll. Chan fhaca mi ach toll. Chuir mi maide bheag a bha faisg air làimh, ochd no deich oirlich ann am fad, sios ann an toll. Cha do bhuail i air a' bhal. Tha dùil agam gu bheil am bal ann fhathast, ged is ann sin faisg air fichead bliadhna 's a deich bhuaithe seo a bha sin!
Chan e seo ach dà eisimpleir dhe na geamaichean a bh' aig na Gàidheil bho shean. Bha iomadh seòrsa de fhearas-chuideachd aca air nach eil féill mhór an diugh, ach tha e smaoineachail leam cho innleachdach 's a bha iad ann an cruthachadh air bheagan ghoireis.
Tha cuid de dhaoine ann an Ceap Breatainn an diugh a' rannsachadh airson gheamaichean 'is fhearas-chuideachd dhualchasaich a bha ri 'n cleachdadh an seo. Cha chreid mi nach bu chòir dhomh tuilleadh fhios fhaighinn orra gus an cuir asteach do na clasaichean "Gàidhlig aig Baile" agam. Dé ur beachd?
************
Pastimes
I'm thinking now of the games the Gaels used to play, two of them especially that are being played (although not always in the same form) today.
The first one is hockey. It's so similar to shinty that I'm of the opinion (And perhaps it's just an affectation!) that it's from shinty that hockey came. I played hockey for many years in Baddeck and my sons played in Baddeck and Cheticamp. You may have heard that people play it in others places too. : )
I'm also thinking of golf. Now I must admit I'm not fond of golf, but many people play it regularly and it's a good game for those who enjoy it.
I played golf only once, in Ingonish. I'll only say it didn't go too well for me! I remember one particular hole where the tee was on the top of a big hill. The hill was as steep as a cliff and at it's bottom was a pond of water, and a flat muddy plain on the far side of it. I was determined that I'd get the ball over the water, and I struck it too hard. Unfortunately I also struck it a bit too low. The ball went up, up, almost out of sight. Then it came down. It struck the level patch of ground on the far side of the water. I was happy! I didn't think until I was walking toward it that I hadn't seen the ball move after it hit the ground. I went to where it was. There was nothing to be seen but a hole. I looked down the hole. I saw only the hole. I put a stick that was nearby, eight or ten inches in length, down the hole. It didn't hit the ball. I expect it's still there, even though that's almost thirty years ago!
These are just two examples of the games the Gaels played long ago. They had many kinds of pastimes that are not so popular today, but I think it worthy of thought how inventive they were in designing them with little to work with.
Some people in Cape Breton these days are searching for the traditional games and pastimes that were practiced here. I think that I should find out more about them and include them in my Total Immersion Plus classes. What do you think?

robotstxt: allowed

filter: keep


text:
Buidheag-bhealaidh
Is docha tha thu lorg breacan beithe (buidheag luachrach/fringilla coelebs)
Airson ciall eile, faic Buidheag
'S e eun-raoin beag a tha ann am buidheag (Laideann: Emberiza citrinella).
Ainmean eile[deasaich | deasaich an tùs]
Iomraidhean[deasaich | deasaich an tùs]
- ↑ 1.0 1.1 1.2 Bauer, Mìcheal. "Am Faclair Beag"
- ↑ Dwelly, Edward (1911), Faclair Gàidhlig gu Beurla le Dealbhan/Dwelly's Illustrated Gaelic to English Dictionary 1988, Glaschu: Gairn Publications, ISBN 978-0901771926, ISBN 901771929
Dealbhan[deasaich | deasaich an tùs]


text:
- TIOTAL
- Loco clas 'Loch' a bha roimhe le HR neo-aithnichte air thoiseach air Cas 5 faisg air Cinn a' Bhàist, 1949
- EXTERNAL ID
- PC_HRS_TRAINS_001_320
- ÀITE
- Cinn a' Bhràist
- SGÌRE
- Cill Donnan, Loth agus Clìn
- SIORRACHD/PARRAIST
- CATAIBH: Cill Donnain
- DEIT
- 20 Sultain 1949
- LINN
- 1940an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28331
- KEYWORDS
- locomotaibhean
trèanaichean
Locomotaibh clas 'Loch' neo-aithnichte a bha roimhe le Rèile na Gàidhealtachd air trèana sìos eadar Cinn a' Bhràist agus Am Forsan Àrd.
B' e an 4-4-0 clas 'Loch' an locomotaibh mu dheireadh a chaidh a dhealbhachadh dha Rèile na Gàidhealtachd le Daibhidh Jones. Chaidh còig deug a thogail le Dübs & Co ann an Glaschu ann an 1896 agus chaidh trì eile, le beagan atharrachaidhean, a dhèanamh le Companaidh Locomotaibhean Ceann a Tuath Bhreatainn ann an 1917. Bha a' chiad bhaidse àireamhachadh 119 gu 133 agus na h-einnseanan an dèidh sin àieamhachadh 70 gu 72. Bha dùil gun obraicheadh iad air seirbheisean luath luchd-siubhail agus chaidh iad uile do shealbh LMS ann an 1923.
Chaidh na locomotaibhean Clas 5 a dhealbhachadh le Uilleam Stanier. B' e 'Black Fives' a bh' orra sa chumantas agus chaidh 842 dhiubh a thogail eadar 1934 agus 1951.


text:
- TIOTAL
- Stèisean Chaol Loch Aillse
- EXTERNAL ID
- HCD00071
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11798
- KEYWORDS
- rèilean
stèiseanan
Chaidh an rèile a leudachadh gu Caol Loch Aillse o Phort an t-Sròim ann an 1897, an dèidh bliadhnaichean de dh'obair innleadaireachd dhuilich. Dh'fhàs Caol Loch Aillse gu math luath mar thoradh air seo, is thàinig an aiseag chun Eilein Sgitheanaich, a chithear ri cùl na deilbh. B' e slighe mòr-chòrdte dhan eilean a bha seo. B' e an taigh mòr, beagan clì air meadhan na deilbh, leis an ainm 'Viewhill', taigh maighstir an stèisein. Bha Rathad Stoney, ris an aghaidh, dha-rìreabh làn chlachan aig an àm, agus tha garaids is togalaichean eile far an robh an raon-cluiche ann an lùb an rathaid
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Fàilte air dìteadh sealg gheàrr
Chuir Poilis na h-Alba fàilte air mar a chaidh dithis fhireanach air a' Ghàidhealtachd fhaighinn ciontach gun robh iad a' cur chon às dèidh gheàrr, an aghaidh an lagha.
Chaidh an cur an grèim san Fhaoilleach.
Aig Cùirt an t-Siorraim an Inbhir Nis dh'aidich Steafan Caimbeul à baile Inbhir Nis, agus Raymond Mac a' Phì às a' Ghearasdan, gun robh iad ciontach.
San Fhaoilleach, chuir na fireanaich, a tha beagan 's 20 bliadhna de dh'aois, coin às dèidh nan geàrr air talamh àiteachais gu sear air baile Inbhir Nis
Ghlac na Poilis iad an dèidh iomairt tron oidhche anns an robh coin nam Poileas an sàs.
Thuirt Constabal Daniel Mac an t-Sutharlannaich nach e cur seachad a th' ann, agus nach gabh coimhearsnachdan thall 's a-bhos ri daoine a tha ri eucoir fiadh-bheatha.
Feumaidh an Caimbeulach £300 a phàigheadh, agus feumaidh Mac a' Phì 100 uair de thìde de dh'obair sa choimhearsnachd a dhèanadh


text:
Cùrsa Trèanaidh & Teisteanas TOGAF 9.1 Deimhnichte (Ìre 2)
Sealladh farsaing
Luchd-amhairc & Ro-ghoireasan
Geàrr-chunntas a 'Chùrsa
Clàr & Cìsean
Barrantachaidh
TOGAF 9.1 Deimhnichte (Ìre 2) Sealladh farsaing air a 'Chùrsa Trèanaidh
Tha an cùrsa Ìre 2 dearbhte seo aig 2-day TOGAF® a 'toirt comas do dhaoine fa leth frèam ailtireachd a thòiseachadh, a leasachadh, agus a luachadh. Tha an cùrsa seo ìre 2 (Part 2) dearbhaichte a 'còmhdach agus a' brosnachadh tuigse adhartach air TOGAF® agus an tagradh ri siostaman IT fìor - a 'cruthachadh frèam IS / IT a tha freagarrach do amasan a' ghnìomhachais agus a 'gabhail a-steach tèarainteachd agus cleachdadh mar mheadhan fòcas.
Ged a tha sinn a 'taisbeanadh eòlas farsaing TOGAF®, bidh an cùrsa seo ag ullachadh dhaoine airson an deuchainn TOGAF® 9.1 Deimhnichte (Part 2). Tha an cùrsa làn-chreidichte leis An Open Group® agus tha eàrlas deuchainn air a ghabhail a-steach.
Luchd-amais a tha an dùil de Chùrsa TOGAF 9.1 Deimhnichte (Ìre 2)
- Tha an cùrsa seo air a mholadh do neach sam bith aig a bheil ùidh ann an eòlas a leudachadh air TOGAF® taobh a-muigh ìre Stèidheachd.
Ro-ghoireasan airson Teisteanas TOGAF 9.1 Deimhnichte (Ìre 2)
- Mus dèan thu an cùrsa TOGAF® seo, feumaidh riochdairean a dhol seachad air TOGAF® Part 1 deuchainn.
Leudachadh a 'Chùrsa Fad: Làithean 2
- Stòras Ailtireachd
- Frèam Susbaint na h-Ailtireachd
- Susbaint na h-Ailtireachd Metamodel
- An Ìre Thòiseachaidh
- Àmannan Gnothachais
- Stiùireadh Luchd-ùidh
- Dòighean Taic Gnìomhachaidh Ailtireachd
- Ceum A: Sealladh ailtireachd
- Ìre B: Ailtireachd Gnothachais
- Ìre B: Ailtireachd Gnothachais - Catalogan, Diagrams, agus Matrics
- Ìre C: Ailtireachd Siostaman Fiosrachaidh
- Ìre C: Ailtireachd Dàta
- Ìre C: Ailtireachd Dàta - Catalogan, Matrices agus Diagrams
- Modail Iomraidh Bun-structair Fiosrachaidh Amalaichte
- Ìre C: Ailtireachd Tagraidhean
- Ìre C: Ailtireachd Tagraidhean - Catalogan, Matrices, agus Diagrams
- Ailtireachd Stèidhichte
- Ìre D: Ailtireachd Teicneòlais
- Ìre D: Ailtireachd Teicneòlais - Catalogan, Matrices, agus Diagrams
- Dòighean Dealbhaidh Imrich
- Ìre E: Cothroman agus Fuasglaidhean
- Ceum F: Dealbhadh Imrich
- Ìre G: Riaghladh Buileachaidh
- Ìre H: Ailtireachd Stiùireadh Atharrachaidh
- Stiùireadh Feumalachdan ADM
- Ailtireachd a 'cur a-mach
- Stiùireadh airson Adaptation ADM: Iteration agus Ìrean
- Stiùireadh airson Adaptation ADM: Tèarainteachd
- Stiùireadh airson Adaptation ADM: SOA
- Modalan Maturity Ailtireachd
- Frèam Sgilean Ailtireachd
Sgrìobh thugainn aig info@itstechschool.com & cuir fios thugainn aig + 91-9870480053 airson prìs a 'chùrsa agus cosgaisean teisteanais, clàr-ama & suidheachadh
TOGAF® Deimhnichte 9.1 (Pàirt 2) Deuchainn
- Leabhar fosgailte
- 90 mionaid
- 8 cùisean
- Is e comharran pas 60% (24 a-mach à 40)
Tha na leanas air a ghabhail a-steach sa chùrsa trèanaidh TOGAF® 9.1 Deimhnichte (Ìre 2) seo:
- Taidhg deuchainn
- Garantachadh Pìosan Deuchainnean
- Leabhar-làimhe TOGAF® 9.1 Deimhnichte (Ìre 2)
- teisteanas
- Stiùiriche eòlach
- Ùrachadh
Airson barrachd fiosrachaidh gu caorach Cuir fios thugainn.


text:
Laxå
'S e baile beag agus sgìre-riaghlaidh ann an cridhe na Suaine a th' ann an Laxå. Tha e suidhichte eadar Loch Västra Laxjön agus Loch Skagern,[1] anns an sgìre Örebro län,[2] 201km air falbh bho Stockholm, prìomh-bhaile na dùthcha, 30km bho Uppsala agus 230km bho Ghöteborg.[3] Tha 5,656 duine a' fuireach ann, 3,034 sa bhaile fhèin.[4]
Freumhan an Ainm[deasaich | deasaich an tùs]
Ged nach eil freumh-fhaclachd an ainm seo cho soilleir tha e coltach gur ann à lax (Gàidhlig: bradan) agus å (bruach na h-aibhne) ann an Suainis a tha an t-ainm.[5] Bheireadh sin Bruach a' Bhradain dhuinn sa Ghàidhlig an latha an-diugh.


text:
- TIOTAL
- An t-Easbaig MacIllEathain, Alasdair Ros is cuid eile, 1900an
- EXTERNAL ID
- PC_STAND_CATH_010
- LINN
- 1900an
- AITHNEACHADH MAOINE
- 30006
- KEYWORDS
- eaglaisean
clèirich
ministearan
easbaigean
ailtirean
'S e seo buidheann a' buntainn do Chathair-eaglais an Naoimh Anndra ann an Inbhir Nis, 's feumaidh gur ann mun chiad deich bliadhna den fhicheadamh linn a chaidh a thogail. Tha Alasdair Ros, ailtire na Cathair-eaglais, air an làimh chlì, an t-Easbaig Artair Mac'illEathain na shuidhe air an làimh dheas, ach chan eil fhios cò na fir-clèire eile, no na boireannaich, no fiù 's càit an deach an dealbh a thogail a chionn 's nach ann aig a' Chathair-eaglais a tha e, no aig Cùirt Èdein, far an robh an t-Easbaig a' fuireach.
Chaidh an dealbh-camara a thogail uaireigin eadar 1905 agus 1910.


text:
Urras Iain Mhuir a' cur an aghaidh chrann-gaoithe
Tha Urras Iain Mhuir a' cur an aghaidh plana gus leudachadh a thoirt air an àireamh chrann ann an tuath-gaoithe Mhuaitheabhail ann an ceann a deas na Lochan ann an Leòdhas.
A rèir an urrais dhèanadh leudachadh a bharrachd cron air iolairean agus seallaidhean bho bheanntanan na sgìre.
Tha a' chompanaidh Uisinis Power Eta, airson 12 chrann a bharrachd a chur ris an 39 dha bheil cead aca an-dràsta.
Tha Urras Iain Mhuir a' cumail a-mach gum faodadh sin cron a dhèanamh air "Talamh Fiadhaich" a th' air a chomharrachadh ann am mapa Dualchais Nàdair na h-Alba, a bharrachd air Iolairean Buidhe agus Iolairean Mara.


text:
- TIOTAL
- Am Ploc o Rubha Mòr
- EXTERNAL ID
- HCD00632
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12338
- KEYWORDS
- Am Ploc
Rubha Mòr
baile
Loch Carrann
'S e sgìre phrìobhaideach aig ceann Sràid na h-Acarsaid ann an ceann a tuath A' Phluic a' coimhead thar Loch Carrann is Eileanan an t-Sròim a th'ann an Rubha Mòr. Tha an dealbh seo a' coimhead air ais dhan bhaile
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Tha mi air ais!
Beagan staitistearachd:
- Dh'fhuirich sinn ceithir oidhcheannan deug ann an sia taighean eadar-dhealaichte,
- cheannaich sinn dà leabhar sa Bheurla agus còig leabhraichean sa Ghàidhlig,
- lorg sinn seachd ùlaidhean,
- bha sinn bog fliuch dà thuras (nuair a dhìochuimhnich sinn ar briogaisean uisge-dhìonach...),
- chaidh sinn mu 1600 mìle (neo 2600 cilemeatair) anns a' chàr,
- thog sinn mu 550 dealbh,
- tha sin a' ciallachadh gun d' thog sin dealbh gach tri mìltean (neo còig cilemeatairean),
- chaidh sinn seachad mòran shoidhneachan a bha ag ràdh   agus dà shoidhne a bha ag ràdh  ,
- agus chunnaic sinn caoraich gun àireamh...


text:
Toilichte eadar-theangachadh! #gaidhlig #happytotranslate
An t-seachdain sa chaidh air Latha Eòrpach nan Cànanan, bha sinn gu math trang air twitter le tweets ioma-chànanach ann an còrr is 15 cànanan – an dà chuid mòr-chànanan agus mion-chànanan. Taing mhòr dhan a h-uile duine a chuir … Continue reading →...
Air fhoillseachadh le: Pàrlamaid na h-Alba - DiCiadain, 13 dhen t-Samhain, 2013
- Seann-naidheachdan
- Cuir bhòt! A bheil thu ri eadar-theangachadh? #gaidhlig #eadar-theangachadh
A bheil thu ri eadar-theangachadh no a bheil companaidh eadar-theangachaidh agad? A bheil thu ag iarraidh eadar-theangachadh airson Pàrlamaid na h-Alba? Bidh Buidheann ...Pàrlamaid na h-Alba - DiarDaoin, 12 dhen Dùbhlachd, 2013
- Cuir bhòt! WordPress.com sa Ghàidhlig #gaidhlig #gaelic
Tha WordPress.com a-nis ri fhaighinn sa Ghàidhlig. Tha seo a’ ciallachadh gu bheil eadar-aghaidh a’ bhloga seo a-nis sa Ghàidhlig – seach anns a’ Ghaeilge mar a bha ...Trèanaichean, tramaichean is tràilidhean - DiLuain, 30 dhen Ghiblean, 2012
- Cuir bhòt! Eadar theangachadh mar-aon
Bha Comunn na Gàidhlig air leth toilichte seirbheis eadar-theangachaidh mar-aon a thoirt seachad aig tachartas mu dheidhinn leabhair ùr Mhaoilis Caimbeul – TEAS - mar phàirt ...Comunn na Gàidhlig - Leasachadh na Gàidhlig | Gaelic Development Blog - DiSathairne, 23 dhen Dàmhair, 2010


text:
Element Society
Tha sinn na carthannas òigridh neo-phrothaideach stèidhichte ann an Sheffield, a 'lìbhrigeadh prògraman leasachaidh, gnìomh sòisealta agus iomairt do dhaoine òga agus inbhich so-leònte. Tha sinn ag amas air cumhachd a thoirt do dhaoine òga atharrachadh adhartach a dhèanamh air na coimhearsnachdan aca, na h-amasan aca a thogail agus a bhith nan eisimpleirean dreuchdail don co-aoisean aca.
Daoine Òga
A bheil thu aois 15 - 17 agus a bheil thu airson faighinn a-mach as t-samhradh?
Thig còmhla ri NCS airson eòlas math! Coinnich ri daoine ùra, a 'dèanamh charaidean fad-beatha agus sgilean ùra fhaighinn airson an CV agad.
Faigh a-mach barrachd mu NCS
Ionnsaich mu eòlasan dhaoine eile
Pàrantan is Luchd-dìona
A bheil mac no nighean agad, no a bheil thu a 'toirt cùram do dhuine òg?
Faigh a-mach mar a dh'fhaodadh prògram 2017 NCS dhaibh samhradh agus sgilean a thoirt dhaibh nach dì-chuimhnich iad.
Ceistean cumanta mun eòlas
Tha e a 'cosg nas lugha na dh'fhaodadh tu smaoineachadh
Sgoiltean agus Tidsearan
A bheil thu fhèin a tha ag obair le daoine òga?
Faigh a-mach ciamar a dh'fhaodadh prògram NCS eòlasan ùra a thoirt dhaibh, sgilean ùra a leasachadh agus caraidean ùra a dhèanamh fad beatha.
Barrachd fiosrachaidh mu ar deidhinn
Dreuchdan bàn maireannach agus ràitheil
Tha creideasan bunaiteach againn 3
Le taic agus fèin-chreideas, faodaidh daoine òga na h-ion-creidsinn a choileanadh
Mar charthannas òigridh tha fios againn gu bheil na h-innealan-creideis comasach air an toirt gu buil.
Tha cuid de na h-eisimpleirean de dhaoine òga a tha a 'coileanadh na mì-chreidsinneach le Element Society a' toirt a-steach: prototyping pacaichean lùth-chleasachd, a 'malairt air stàilichean margaidh, a' dealbhadh agus a 'ruith bhùithtean-obrach, a' briseadh burraidheachd agus gràin-cinnidh, a 'dèiligeadh ri inntrigeadh do chiorramaich agus mar sin, tòrr a bharrachd. Is e na nì thu ort nach eil na h-aoigheachdan sin dìreach leis na 'luchd-coileanadh àrda' traidiseanta ach leis a h-uile duine.
A 'toirt fìor chumhachd do dhaoine òga a bhith a' dèanamh gnìomh adhartach anns a 'choimhearsnachd aca
Tha sinn daonnan a 'cur air bhog pròiseactan ùra gus piseach a thoirt air gach taobh den chomann-shòisealta. Tha daoine òga aig teis-meadhain ar leasachaidhean ùra uile mar charthannas òigridh.
Tha cuid de na pròiseactan againn air an dealbhadh le daoine òga à Sheffield agus Siorrachd York a Deas. Tha eadhon barrachd de na pròiseactan againn air daoine òga a 'gluasad bho chom-pàirtichean gu dreuchdan pàighidh. Tha na pròiseactan air fad againn aig daoine òga aig gach ìre - bho bhun-bheachd agus dealbhadh, gu lìbhrigeadh agus measadh.
A 'brosnachadh dhaoine òga gu bhith nan eisimpleirean deimhinneach dhaibhsan a tha mun cuairt orra
A 'tuigsinn gu bheil na modailean dreuchd cho-aoiseach na maoin chumhachdach ann a bhith a' leasachadh òigridh eile bunaiteach do mhòran de na dòighean againn.
Mar sin tha sinn a 'toirt seachad àite agus cothrom cur ris a' charthannas ann an dreuchdan far am faod iad a bhith nan eisimpleirean deimhinneach. Tha seo a 'gabhail a-steach a bhith nad bhall den Bhòrd Òigridh againn a tha a' cumadh ro-innleachd na buidhne agus stiùireadh ar pròiseactan. Is e seo aon de na dòighean anns a bheil sinn a 'suidheachadh nan deagh chleachdadh mar charthannas òigridh.
CUIR FIOS THUGAINN
Ma cho-roinneas tu ar lèirsinn agus miann-adhartais gun chrìoch gus buaidh dheimhinneach a thoirt air an t-saoghal, cuir fios thugainn. Inns dhuinn dhuinn mu na beachdan agad agus an t-eòlas agad fhèin, co dhiubh a tha thu ag iarraidh obrachadh còmhla rinn air rudeigin a tha thu a 'dèanamh, no dhuinne air rudeigin a tha sinn a' dèanamh.
FIOSRACHADH
Cuir fòn thugainn - 0114 299 9210
Cuir post-d thugainn - hello@elementsociety.co.uk
Tha com-pàirtichean agus luchd-taic a '
EFL TRUST// TRUST NCS // OIFIG CABINET// SHEFFIELD FUTURES // BIG LOTARA // DÙTHCHAIL NEET // SHEFFIELD HALLAM // OBAIR SHEFFIELD


text:
OWASP Top 10 Sgìrean Cudromach airson Tèarainteachd Tagraidh
OWASP - no Pròiseact Tèarainteachd Fosgailte Lìn lìn - na bhuidheann ùghdarrasach neo-bhuannachd a tha a 'frèam-obrach airson cleachdaidhean as fheàrr agus riaghailtean airson dealbhadh, dèanamh, cruthachadh, agus cumail suas iarrtasan lìn tèarainte. OWASP 'S e pròiseact a th' ann an Top 10 a tha a-nis agus a-rithist, a 'faighinn a-mach mu na nithean as fheàrr le 10 a dhèiligeas iad, am measg a' chuairt-beatha adhartachadh toraidh gus dèanamh cinnteach gu bheil na prògraman lìn tèarainte bhon chiad àite tòiseachaidh.
Tha an t-OWASP Top Ten Proactive Controls 2016 a 'moladh sàr-roinnean de phrìomh sgrùdaidhean 10 airson Tèarainteachd Iarrtais a dh'fheumar a mheas airson gach pròiseact leasachadh toraidh. Chan eil tagraidhean prògramadh nach eil tèarainte gu tur gun ionnsaighean taobh a-muigh. Is e tèarainteachd tagradh lìn a 'phrìomh fheum a th' ann airson cuid de phròiseactan adhartachadh toraidh, agus tha buidheann dhaoine OWASP a 'cuideachadh innleadairean a' faighinn bho mhearachdan dhaoine eile, agus mar sin bu chòir dhaibh fios a bhith aca mu na cunnartan agus na cunnartan as cumanta.
Seo dealbh air a chur an òrdugh le iarrtas a thaobh cudromachd cuibhreann de na comharran a dh'fheumas innleadairean a bhith a 'beachdachadh fhad' sa tha iad a 'dèanamh iarrtasan:
- Siostaman Lorgaidh inntrigidh agus Logadh
- Dèan cinnteach gu bheil tèarainteachd cho tràth agus cho tric 'sa ghabhas
- Dearbhadh air a h-uile Inputs
- Rannsachadh Parameterize
- Smachd Rianachd
- Encoding Dàta
- Dìon Dàta
- Buileachadh Dearbhadh agus Smachd Ìomhaigh
- Cleachd Leabharlainnan Tèarainteachd agus Frèaman
- A 'làimhseachadh eas-smuain agus mearachd
A 'toirt sùil air a h-uile gin de na measaidhean sin, feumaidh innleadairean lìn a bhith a' stiùireadh sgrùdadh cùramach agus an dèidh sin a 'leantainn air adhart gus na tagraidhean toraidh aca a thogail. Teisteanas OWASP bho fhòcas ullachaidh a tha an dùil a bhith a 'soilleireachadh an t-slighe airson innleadairean gus an roghainn as fheàrr a dhèanamh gus dèanamh cinnteach à tèarainteachd an taisbeanaidh aca


text:
"Tairgse foirmeil" bho HIAL
Thuirt Companaidh Puirt-adhair na Gàidhealtachd 's nan Eilean (HIAL) gun cuir iad tairgse foirmeil air beulaibh an aonaidh Prospect an t-seachdain seo, mar bhunait airson còmhraidhean a thòiseachadh às ùr.
Chùm oifigearan tèarainteachd stailc dà là an t-seachdain seo chaidh 's iad mì-thoilichte mun phàigheadh agus cùmhnantan-obrach aca.
Thuirt Stiùiriche HIAL, Inglis Lyon, gun robh e a-riamh nam beachd dèiligeadh ri draghan an luchd-obrach ach thuirt e nach b' urrainn dhaibh sin a dhèanamh fhad 's a bha iad a' maoidheadh a dhol air stailc.
Bha an t-aonadh air rabhadh a thoirt gum faodadh tuilleadh stailcean a bhith ann mura tigeadh rèite.


text:
Naidheachdan 11:00m
9 An Dàmhair 2014 Ùraichte aig Ùraichte aig
Buidseat na h-Alba
Nochdaidh Rùnaire an Ionmhais, Iain Swinney, mu choinneimh Pàrlamaid na h-Alba feasgar 's e a' foillseachadh buiseat na dùthcha airson na bliadhna-ionmhais a tha romhainn. Tha dùil gum foillsich e dà chìs ùr - Cìs Malairt na Talmhainn 's nan Togalaichean, a thèid an àite Stamp Duty, agus cìs air a bhith a' tiodhlacadh sgudail. Canaidh mgr Swinney gun cuidich am buidseat aige ann a bhith a' cruthachadh dùthaich bheartaich chothromaich.
Ebola
Tha tuilleadh chuideam ga chur air an Riaghaltas sgrùdaidhean slàinte a chur air chois aig puirt, puirt-adhair agus stèiseanan rèile ann an oidhirp stad a chur air Ebola a bhith a' sgapadh dhan Rìoghachd Aonaichte. Thuirt Cathraiche Comataidh nan Gnothaichean Dùthchail, am BP Keith Vaz, gum feum rudeigin a dhèanamh anns a' bhad airson smachd fhaighinn air cùisean. Tha Ebola air bàs a thoirt dha na mìltean dhaoine air taobh siar Afraga.
An Stàit Ioslamach
Dh'innis Ministear Cèin na Tuirce do NATO nach eil e ciallach a bhith ag iarraidh air an Tuirc iomairt armaichte a chur air chois leatha fhèin airson baile Kobane ann an Siria a shàbhaladh bhon Stàit Ioslamaich. Tha Rùnaire Dìon Bhreatainn, Mìcheal Fallon, am measg na tha ag iarraidh air feachd na Tuirce a dhol thairis air a' chrìch airson a dhol an sàs ann an Kobane. Tha Mgr Fallon cuideachd air aideachadh nach cuir ionnsaighean adhair Aimeireaganach stad air radaigich IS bho a bhith a' faighinn smachd air a' bhaile.
Ceannairc
Chaidh còig làithean a bharrachd a thoirt do Phoilis a' Mhet airson ceathrar fhireannach a cheasnachadh fo amharas gun robh iad ag ullachadh ionnsaighean ceannairc anns an Rìoghachd Aonaichte. Chaidh na daoine a chur an grèim ann an Lunnainn an-dè.
Max Clifford
Nì Max Clifford, a bha a' riochdachadh dhaoine anns na meadhanan, tagradh an-diugh an aghaidh binn ochd bliadhna sa phrìosan, a chaidh a chur air airson a bhith a' toirt sreath de dh'ionnsaighean drabasta air boireannaich òga thairis air na bliadhnaichean. Chaidh Clifford, a tha 71, a chur dhan phrìosan anns a' Chèitean.
Cosgaisean Bhall-Pàrlamaid
Dh'èirich na cosgaisean obrach aig Buill-Phàrlamaid na h-Alba gu còrr is £12.5m an-uiridh - suas timcheall air cairteal a' mhillein air a' bhliadhna ron an sin. Thuirt ceannardan na Pàrlamaid gu bheil an t-àrdachadh de chòrr is 2% a' taisbeanadh buaidh ìre na h-atmhorachd air cosgaisean oifis agus tuarastalan luchd-obrach.


text:
- TIOTAL
- Eideard, Prionnsa na Cuimrigh aig Talla-cuimhneachaidh Maud Lawson
- EXTERNAL ID
- GB232_D375_P010
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 26 Ògmhios 1931
- LINN
- 1930an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8096
- KEYWORDS
- tursan rìoghail
Eideard VII
Feachdan nam Balach
duaisean
toirt-seachad dhuaisean
Thadhail Eideard, Prionnsa na Cuimrigh air Inbhir Nis air 26 Ògmhios 1931. Dh'iarr am Probhaist Alasdair MacEòghainn air òraid a dhèanamh aig coinneamh bhliadhnail Legion Bhreatainn (Alba) agus Saorsa Inbhir Nis a ghabhail. Chaidh e gu bùth-obrach far an robh seann shaighdearan ciorramach ag obair agus gu fosgladh oifigeil dà roinn ùr san Ospadal Rìoghail a Tuath.
San dealbh tha am Prionnsa air taobh a-muigh Talla-cuimhneachaidh Maud Lawson a bha na Prìomh-ionad airson Feachdan nam Balach ann an Inbhir Nis. Tha e a' toirt seachad Madadh-allaidh Airgid do Chòirnealair MacIain à Eilginn, Coimiseanair Siorrachd airson Mhoireibh. 'S e am Madadh-allaidh Airgid an duais as àirde a bhuilicheas Comann Feachdan nam Balach airson seirbheis iongantach dha-rìribh


text:
Publication - Consultation paper
Co-chomhairle croitearachd 2017
- Directorate:
- Agriculture and Rural Economy Directorate
- Part of:
- Farming and rural
- ISBN:
- 9781788511698
Tha sinn a’ sireadh bheachdan bho chroitearan agus daoine aig a bheil ùidh ann an ath-leasachadh ann an lagh croitearachd.
Supporting files
Earrann 2 - Roghainnean airson atharrachadh reachdail
Faodar atharrachadh reachdail a dhèanamh ann an diofar chruthan. A thaobh a bhith ag ath-leasachadh reachdas croitearachd, chuir na còmhraidhean ron cho-chomhairle am beachd air adhart gum faodar grunn sheallaidhean a bhith iomchaidh. Bheir gach roghainn a' chuid fhein de bhuannachdan agus eas-bhuannachdan agus feumar iad sin a thuigsinn gu soilleir mus tigear gu co-dhùnadh mun t-sealladh as fheàrr air ath-leasachadh lagh na croitearachd. Chan ann dìreach mu dheidhinn goireasan an riaghaltais no ceist mu cruth an reachdais a tha seo: bheir e ùine is oidhirp do gach neach a tha an sàs a thighinn gu ìre aonta agus reachdas a thoirt tron Phàrlamaid.
Chaidh mòran obrach a dhèanamh gus aithne fhaighinn air contrarrachd agus duilgheadasan le lagh croitearachd, gu sònraichte leis a' Bhuidheann Lagh Croitearachd a bhith a' foillseachadh na h-Aithisg Cruinneachadh Laghan Croitearachd ( Crofting Law Sump Report). Cuideachd, ann an Aithisg Shucksmith bha molaidhean a bheireadh buaidh air lagh na croitearachd. Chaidh aire a thoirt do na puingean sin nuair a chaidh beachdachadh air na roghainnean gu h-ìosal.
Tha na roghainnean a' toirt a-steach bho bhith toirt reachdas croitearachd iomlan bho 1993 air adhart a-steach do dh'aon àite gun a bhith ag atharrachadh a bhuaidh - "daingneachadh" - gu bhith cur air adhart sealladh ùr bho dhuilleag fhalamh.
Tha a' chaibideil seo den cho-chomhairle a' sireadh bheachdan air seallaidhean air ath-leasachadh de reachdas na croitearachd. Chaidh na roghainnean a leanas a chomharrachadh mar sheallaidhean a dh'fhaodar leantainn. Faodaidh luchd-freagairt cuideachd smaoineachadh air roghainnean eile, nam measg sealladh neo-reachdail air atharrachadh, agus tha Ceist 2 a' leigeil le luchd-freagairt molaidhean a chur air adhart.
Tha cuid de luchd-ùidhe air nochdadh gur e aon de na prìomh dhùbhlanan a tha mu choinneimh reachdas croitearachd gu bheil e duilich do chroitearan a thuigsinn, agus nam biodh e comasach dèiligeadh ri seo, dh'fhaodte nach biodh uimhir de dh'fheum air atharrachadh reachdail. Is e aon bheachd mu bhith a' dèiligeadh ri seo gum faodar stiùireadh mionaideach a thoirt do chroitearan mu na cuspairean a tha mun coinneimh aig amannan sònraichte ann am beatha croitear (leithid nuair a thèid croit a shònrachadh dhaibh, a bhith nan sealbhadairean-còmhnaidh no a' clàradh croit).
Tha Riaghaltas na h-Alba agus Coimisean na Croitearachd aig an àm seo an sàs ann an còmhraidhean mu bhith ag ath-sgrùdadh agus ag ùrachadh an stiùiridh a tha an Coimisean a' cur a-mach mu thràth, mar as urrainnear a dhèanamh nas mionaidiche agus mar as urrainnear a chuairteachadh nas fharsainge agus nas fhasa. Ghabhadh an stiùireadh seo ùrachadh a rèir feuma gus atharrachaidhean ann an lagh na croitearachd a thoirt a-steach, nam measg rèiteachadh eadar-amail sam bith a dh'fhaodadh a bhith riatanach ma thèid an reachdas làthaireach atharrachadh.
Roghainn 1 - Bile Daingneachaidh
Bheir Bile Daingneachaidh grunn phìosan reachdais air cuspair lagha còmhla gu bhith ann an aon Achd. Tha e na dhòigh air reachdas a sgioblachadh mun chuspair sin agus a dhèanamh nas fhasa do dhaoine faighinn chun reachdais sin. Cuidichidh sin le bhith ag adhartachadh tuigse air an lagh mun chuspair sin gus am faighear na tha a dhìth anns an aon àite, às aonais a bhith a' beachdachadh air atharrachaidhean san reachdas no bhith a' tuigsinn mar a tha dìofar phìosan reachdais ag obair còmhla.
Chan eil e comasach tron phròiseas Pàrlamaideach airson Bilean Daingneachaidh atharrachaidhean susbainteach a dhèanamh no a bhith a' cur ris an lagh.
Tha Earrann 52 de dh'Achd Ath-leasachadh na Croitearachd (Alba) 2010 a' toirt seachad meadhan reachdail (Òrdugh) gus tomhas de dh'atharrachadh a cheadachadh airson lagh croitearachd a dhaingneachadh. Chaidh seo a dhealbhadh gus am bi e comasach an reachdas croitearachd làthaireach atharrachadh gus dèiligeadh ri neo-chunbhalachd no uireasbhuidhean far am feumar fuasgladh fhaighinn mus biodh e comasach dha daingneachadh a dhol air adhart. Chan urrainnear an Òrdugh seo a dhèanamh ach aon uair 's gun tèid Bile gus reachdas croitearachd a dhaingneachadh air adhart anns a' Phàrlamaid agus tha crìochan air an t-seòrsa atharrachaidhean as urrainn an cumhachd seo a cheadachadh.
Tairbhean:
- Bheireadh e laghan croitearachd gu lèir a-steach don aon Achd, gus am biodh e nas ruigsinnich.
- Dh'fhaodate gu bheil cothroman beaga ann gus dèiligeadh ri neo-chunbhalachd no uireasbhuidhean anns an reachdas làthaireach.
- Dh'fhaodadh an roghainn seo, le ùrachadh ann an stiùireadh do chroitearan is uachdarain na chois, a bhith a' toirt seachad tuigse nas fheàrr air lagh na croitearachd agus mar a tha e ag obair.
Mì-thairbhean:
- A rèir eòlais cha bhi Bilean Daingeachaidh an-còmhnaidh a' lìbhrigeadh na thathas ag iarraidh, leis nach eil mòran comas ann air reachdas làthaireach atharrachadh agus mar sin gu tric tha cuspairean ann air am biodh a h-uile duine ag iarraidh fuasgladh fhaighinn a thathas dìreach ag ath-aithris.
- Gu ìre mhòr cha deidheadh fuasgladh fhaighinn air cuspairean leithid an fheadhainn a dh'aithnich Cruinneachadh nan Laghan Croitearachd.
- Chan eil seo a' toirt comas seachad gus reachdas a dhèanamh nas sùbailte.
Roghainn 2 - Bile ag atharrachadh reachdas làthaireach / Bile Ro-Dhaingneachaidh
Bhiodh an roghainn seo a' feumachdainn dòigh-obrach dà Bhile airson gun deidheadh a choileanadh gu h-iomlan. Bhiodh feum air Bile croitearachd ro-dhaingneachaidh no atharrachaidh a chur ri chèile anns am biodh atharrachaidhean air laghan croitearachd làthaireach, ach cha toireadh e lagh na croitearachd gu h-iomlan còmhla ann an aon phìos reachdais. Dhèanadh Bile Croitearachd mar seo atharrachaidhean air grunn chuspairean co-cheangailte ri lagh croitearachd. Mar eisimpleir, dh'fhaodadh e dèiligeadh ri cuid de na cuspairean a chaidh ainmeachadh ann an aithisg Shucksmith no anns a' Chruinneachadh Laghan Croitearachd ( Crofting Law Sump).
Dh'fhaodadh am Bile seo a bhith mar ro-ruithear don dàrna pìos reachdais, Bile Daingneachaidh (mar ann an Roghainn 1). Leis gun deach grunn atharrachaidhean a chaidh iarraidh air reachdas làthaireach anns a' Bhile Ro-dhaingneachaidh, dh'fhaodar an dàrna Bile an uair sin a thoirt air adhart gus an reachdas croitearachd buntainneach air fad a dhaingneachadh, agus bhiodh sin a' ciallachadh gum biodh reachdas croitearachd gu lèir san aon àite. Ach, cha bhiodh e comasach an dà chuid am Bile Ro-dhaingneachaidh agus am Bile Daingneachaidh fhaighinn tron t-seisean Pàrlamaideach làthaireach (a' criochnachadh ann an 2021). Bhiodh seo a' ciallachadh gur ann san àm ri teachd a thachradh daingneachadh, agus bhiodh an co-dhùnadh sin an urra ri rianachd Riaghaltas na h-Alba san àm ri teachd.
Le sin a ràdh, tha cothrom ann reachdas den nàdar seo a thoirt air adhart aig an àm seo, eadhon às aonais daingneachadh agus bhodh cothrom ann dèiligeadh ri barrachd chuspairean na bhiodh comasach fo Bhile Daingneachaidh (roghainn 1).
Tairbhean:
- Faodaidh reachdas togail air cuspairean prìomhachais luchd-ùidhe, fhad 's a bhiodh aonta ann air na prìomhachasan sin agus mar a gheibhear fuasgladh orra.
- Cothrom ann air cuid de chuspairean lagh croitearachd a shìmpleachadh, a rèir dè seòrsa atharrachaidhean a nithear.
- Cothrom ann dèiligeadh ri cuid de na cuspairean/draghan a thog luchd-ùidhe.
Mì-thairbhean:
- Chan eil mòran cothrom ann dèiligeadh ris a h-uile cuspair a thog luchd-ùidhe, agus, mar sin, faodaidh iarrtas leantainn airson tuilleadh atharrachadh reachdail.
- Chan eil mòran cothrom ann dèiligeadh ri iarrtas airson lagh croitearachd a shìmpleachadh.
- Bhiodh fhathast grunn fhilltean ann de lagh croitearachd atharraichte a leanadh gus an deidheadh laghan a dhaingneachadh (anns an ath sheisean Pàrlamaideach aig a' char as luaithe).
Roghainn 3 - Bile ag atharrachadh reachdas làthaireach agus ag ath-aithris lagh croitearachd
Fon roghainn seo, dheidheadh Bile Croitearachd a thoirt air adhart anns am faodar cuid de dh'atharrachaidhean susbainteach air laghan croitearachd a bhith agus a dh' fhaodadh ath-aithris a dhèanamh air cuid no gu h-iomlan air laghan làthaireach. Cha bhiodh feum ach air pìosan nas lugha de reachdas croitearachd, 's dòcha dìreach aon phìos a-mhàin. San t-sealladh seo dheidheadh feuchainn ri àireamh laghan croitearachd a lùghdachadh aig an aon àm ri bhith gan atharrachadh. Dh'fhaodadh gun gearradh an roghainn seo an cothrom air na h-uimhir de dh'atharrachaidhean air susbaint fhaighinn a-steach ann an coimeas ri roghainn 2. Mar sin bhiodh e cudromach deagh aonta a bhith ann a thaobh nam prìomhachasan airson ath-leasachadh mus deidheadh Bile na Croitearachd a dhealbhadh.
Tairbhean:
- Tha an sealladh seo a' dèanamh comasach cothromachadh a thaobh a bhith dèanamh cuid de na prìomh ath-leasachaidhean agus a bhith a' toirt laghan croitearachd còmhla taobh a-staigh an t-seisein Pàrlamaidich seo.
- Tha barrachd cothrom ann dèiligeadh ri cuspairean a thaobh dealbhadh agus toinnteachd an lagha làthairich, leis nach bi na riaghailtean teann mu dhaingneachadh a' buntainn ris.
- Dh'fhaodadh e, ann am prionnsabal, dèiligeadh ri mòran de na cuspairean a chaidh a thogail co-cheangailte ris an reachdas làthaireach, ach bhiodh feum air tomhas de dh'aonta am measg luchd-ùidhe mu dè a tha nam prìomh chuspairean agus ciamar as fheàrr fuasgladh fhaighinn orra.
Mì-thairbhean:
- Dh'fhaodadh gun toireadh e ùine mhòr an seòrsa Bile seo a sgrìobhadh a rèir nan cuspairean ris an deidheadh dèiligeadh agus a rèir a bheil aonta ann mu na dòighean anns am b'urrainn fuasgladh fhaighinn orra.
- Tha coltas ann gum biodh raointean reachdais làthaireach ann nach bi ag atharrachadh, agus mar sin dh'fhaodadh gu leanadh iarrtas airson tuilleadh atharrachaidhean reachdail (mar eisimpleir, is dòcha nach làimhsicheadh e an gairm airson sìmpleachadh ann an lagh na croitearachd).
- Dh'fhaodadh nach toireadh reachdas ùr fhathast seachad an t-sùbailteachd a tha cuid ag iarraidh.
Roghainn 4 - Bile a' cur air adhart lagh croitearachd 'ùr'
Tha cuid de luchd-ùidhe air a bhith ag argamaid airson sealladh "duilleag bhàn" , gus reachdas fìor ùr a thoirt a-steach. Ana-coltach ri ath-aithris, far an deidheadh mòran den lagh làthaireach a ghlèidheadh ann an cruth a choireigin, leigeadh an roghainn seo le sealladh gu tur ùr a thoirt air leasachadh reachdas croitearachd. Dh'fhaodadh "Bile duilleag bhàn" lagh croitearachd a stèidheachadh mar a bhiodh e an sàs san àm ri teachd agus dheidheadh lagh sam bith air nach robh feum tuilleadh ais-ghairm. Fon roghainn seo, dh'fhaodadh na briathran a dhol an àite nam molaidhean anns a' Chruinneachadh Laghan Croitearachd, mar eisimpleir, (ged a dh'fhaodadh iad sin fhathast a bhith mar fhiosrachadh do leasachadh an reachdais ùr).
Tha an roghainn seo a' toirt seachad raon de chothroman timcheall cruth is mion-fhiosrachadh lagh na croitearachd. Aig a' char as fhaide, dh'fhaodadh e leantainn gu bhith na reachdas glè mhionaideach no stèidhichte air prionnsapalan àrd-ìre (agus an còrr air a thoirt a-steach ann am measgachadh de stiùireadh is riaghailtean). Gu dearbh, tha grunn shuidheachaidhean eile eadar an dà cheann cuideachd.
Tha cothrom ann le bhith ag ullachadh pìos ùr de reachdas mionaideach gum faighear aithris fharsaing agus chinnteach mu lagh na croitearachd. Bheireadh e seachad cothrom fuasglaidhean ùra a lorg airson duilgheadasan làthaireach agus dh'ùraicheadh e frèam-obrach an lagha ann an dòigh a bhiodh iomchaidh do chroitearachd san latha a th' ann. Dh'fheumadh seo co-aontachd a thogail mun t-sealladh ùr thairis air beagan ùine agus an uair sin aonta fhaighinn air dè bhiodh riatanach a chur anns an lagh.
Tha an t-sealladh seo cuideachd a' toirt seachad an cothrom as fheàrr airson gun deidheadh reachdas croitearachd a sgrìobhadh anns an dòigh cheart gus dèiligeadh ris an seòrsa dùbhlanan a dh'fhaodadh a thighinn mu choinneimh croitearachd san àm ri teachd. Ach, tha e coltach gun toireadh seo ùine mhòr mus tachradh e.
Tairbhean:
- Cothrom ann air reachdas croitearachd gu tur ùr a chruthachadh gus coinneachadh ris na dùbhlanan san àm ri teachd.
- A' toirt seachad cothrom air sealladh nas sìmplidhe agus nas sùbailte airson lagh croitearachd a thoirt air adhart, nam biodh e comasach sealladh ùr aithneachadh.
- Dh'fhaodadh gum biodh e a' ciallachadh nach biodh feum air tuilleadh ath-leasachadh ann an lagh croitearachd airson ùine mhòr.
Mì-thairbhean:
- Dh'fhaodte gum biodh co-aontachd mu shusbaint reachdas ùr duilich a ruighinn.
- Leis fhèin dh'fhaodadh gun toireadh a' cho-aontachd air a bheil feum agus leasachadh a' Bhile ùine mhòr.
- Mar as motha a bhios an t-atharrachadh, is ann as fhaide a bheir e do chroitearan agus don choimhearsnachd croitearachd gluasad gu bhith a' fàs cleachdte ris agus agus a' faighinn tuigse air an lagh ùr.
Seallaidhean eile
Dh'fhaodadh nach bi seallaidhean reachdail air ath-leasachadh reachdas croitearachd air a chuingealachadh ris na roghainnean a chaidh ainmeachadh anns a' cho-chomhairle seo. Cuideachd dh'fhaodadh luchd-freagairt a bhith a' creidsinn nach eil feum sam bith air reachdas làthaireach na croitearachd atharrachadh, agus gum biodh e comasach croitearachd a thoirt air adhart tro mheadhanan eile (m.e. stiùireadh nas fheàrr, Plana Leasachaidh Nàiseanta airson croitearachd, a' cur air adhart sgeamaichean taice ùra agus mar sin air adhart).
Nan tigeadh beachdan eile a thaobh nan seallaidhean sin am bàrr, nam measg gun a bhith ag atharrachadh reachdas idir, faodar cunntas a dhèanamh orra nuair a thathas a' freagairt Ceist 2.
Ceist 2
Tagh an roghainn as fheàrr leat a tha a' comharrachadh nad bheachd-sa an dòigh air adhart as freagarraiche le ath-leasachadh lagh croitearachd sam bith. Ma tha thu airson sealladh eile a chur air adhart air nach deach beachdachadh gu h-àrd, tagh 'eile' agus thoir seachad mion-fhiosrachadh.
1.
2.
3.
4.
Eile
Mìnich do fhreagairt, agus beach sam bith eile a th'agad mu ghin de na roghainnean sin.
Contact
Email: Crofting Bill Team, croftingconsultation@gov.scot
Phone: 0300 244 4000 – Central Enquiry Unit
The Scottish Government
St Andrew's House
Regent Road
Edinburgh
EH1 3DG


text:
- TIOTAL
- Marcais Latharna agus a' bhana-phrionnsa Louise
- EXTERNAL ID
- QZP40_159_726
- DEIT
- 1875
- LINN
- 1870an
- CRUTHADAIR
- Hill & Saunders; Elliot & Fry
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30976
- KEYWORDS
- Bànrigh Bhictoria
Bana phrionnsa Louise
Marcais Latharna
Diùc Earra Ghaidheil
Rèiseamaidean Gàidhealach: 91mh Saighdearan Earra Ghàidheil
Saighdearan Chataibh
feachdan
airm
uachdarain
an teaghlach rìoghail
teaghlaichean
Phòs Marcais Latharna (1845-1914), a bha a-rithist na 9mh Diùc Earra-ghàidheil, a' bhana-phrionnsa Louise (1848-1939), an ceathramh nighean aig Ban-rìgh Bhioctoria. Bha am pòsadh neo-àbhaisteach ann am Breatainn, far am biodh nighean rìgh no ban-rìgh mar bu tric a' pòsadh duine à teaghlach rìoghail eile.
Aig a' bhanais ann an 1871 b' e na 91mh Saighdearan Earra-ghàidheil a rinn an Geàrd Onoir. Ann an 1872 rinneadh Louise na h-Àrd-chòirneal aig an 91mh agus fhuair iad an t-ainm Saighdearan Earra-ghàidheil na Bana-phrionnsa Louise. Fhuair Marcais Latharna tiotal an 9mh Diùc Earra-ghàidheil ann an 1900 ach cha d' fhuair e fhèin agus Louise teaghlach a riamh agus s' e mac a bhràthar a fhuair an tiotal an dèidh a bhàis ann an 1914.
An deidh a bhàis b'fheàrr le Louise a bhith a staigh na h-aonar, ach ghabh i ri tiotal Àrd-chòirneal Saighdearan Chataibh ann an 1919 agus bhiodh i an làthair aig tachartasan carthanta. Bhàsaich i aig aois 91 ann an 1939, an tè a b' fhàide beò de chlann Bhioctoria.
Chaidh an dealbh seo a thoirt às 'A History of the Scottish Highlands, Highland Clans and Highland Regiments vol. 2', deasaichte le Iain S. Keltie


text:
Iomairt 'Ar n-Eileanan ri Teachd' a' leantainn
6 An Dàmhair 2014 Ùraichte aig Ùraichte aig
Tha iomairt an referendum seachad, ach tha iomairt 'Ar n-Eileanan ri Teachd' a' leantainn.
Tha comhairlean Arcaibh, Sealtainn agus nan Eilean Siar air a bhith a' strì airson barrachd chumachdan fhaighinn bho gach taobh a bha an sàs anns an deasbad mu neo-eisimeileachd na h-Alba.
Tha na comhairlean misneachail gum faigh iad an tuilleadh chumhachdan, ach gus an tig Comisean Khelvin gu co-dhùnadh, chan eil e soilleir cò bhios an urra ri na cumhachdan a thoirt seachad.
Tha an aithris seo aig Ruairidh Rothach.


text:
Naidheachdan 11:00m
9 An Dùbhlachd 2016 Ùraichte aig Ùraichte aig
Làraidh
Dhiùlt britheamhan cead do theaghlaichean a chaill càirdean casaidean prìobhaideach a thogail an aghaidh Harry Clarke, dràibhear na làraidh sgudail a bh' anns an tachartas anns an deach sianar a mharbhadh ann an Glaschu ann an 2014. Agus ann an cùis eile chaidh cead a dhiùltadh do theaghlaichean dithis nighean a chaill am beatha nuair a bhuail car annta ann an Glaschu ann an 2010.
Drabastachd
Thuirt feachdan poilis air feadh Bhreatainn gu bheil 83 duine fo amharas aca a-niste mu dhrabastachd an aghaidh cloinne ann am ball-coise. Thuirt Comhairle Nàiseanta nan Ceannardan Poileas gu bheil an rannsachadh a' toirt buaidh air faisg air 100 cluba ball-coise agus gu bheil iad a' sìor chluinntinn bho fheadainn a dh'fhaodadh a bhith air fulang agus bho fheadhainn eile a tha a' tabhann fiosrachaidh orra.
Gearraidhean
Thuirt an t-aonadh GMB gun dèan gearradh cosnaidh aig Comhairle na Gàidhealtachd sgrios air seirbheisean poblach. Tha e air tighinn am follais gu bheil a' Chomhairle a' coimhead air 200 dreuchd a ghearradh agus airgead a chùmhnadh le cur às do sheirbheis nam maor-dùthcha, nas lugha de ghlanadh air na sràidean agus àrdachadh air faraidhean Aiseag a' Chorrain. Thuirt Ceannard Buidseat na Comhairle, Bill Fernie, gu bheil iad an dòchas nach tig air duine an obair fhàgail an aghaidh an toil.
Croitearachd
Tha coinneamh shònraichte aig Coimisean na Croitearachd ann an Inbhir Nis an-diugh. Dh'iarr am Fear-Gairm, Cailean Ceannadach, a' choinneamh shònraichte seo agus e coltach gu bheil e a' feuchainn ri cur às do cho-dhùnadh na coinneimh mu dheireadh far an deach iarraidh air an dreuchd fhàgail.
APD
Dh'atharraich Tòraidhean na h-Alba am beachd air a' chìs-adhair APD a bha iad airson a chumail. Tha iad a-niste ag iarraidh a' chìs a thoirt far astar fada, còrr 's 2,000 mìle, mar dhòigh air an còrr den t-saoghal fhosgladh do dh'Alba an dèidh Brexit. Tha iad cuideachd ag iarraidh a' chìs a chumail aig an aon ìre air astar goirid eadar Alba agus tìr-mòr na h-Eòrpa nuair a gheibh Holyrood na cumhachdan sin ann an 2018. Tha a h-uile coltas gun cuir Riaghaltas na h-Alba, a tha ag iarraidh APD a ghearradh, fàilte air taic nan Tòraidhean.
CalMac
Thuirt Comhairle nan Eilean Siar gum feum barrachd agus aon duine às an sgìre a bhith air Buidheann Riochdachaidh Coimhearsnachd Chaledonian Mhic a' Bhriuthainn a thèid a stèidheachadh an ath-bhliadhna. Thuirt Cathraiche Comataidh Còmhdhail na Comhairle, Iain MacAoidh, a bhruidhinn ri riochdaire Chal Mac ann an Steòrnabhagh an-dè, nach d' fhuair iad gealltanas sam bith ach gu bheil iad an dòchas gun tèid èisteachd riutha.


text:
1994
MCMXCIV
Tachartasan[deasaich | deasaich an tùs]
- Bhuannaich Kenzaburo Oe an Duais Nobel ann an Litreachas.
- Taisgealadh darmstadtium agus roentgenium ann an Darmstadt
Breithean[deasaich | deasaich an tùs]
- 1 am Màrt - Justin Bieber, seinneadair pop-R&B à Canada
- 12 an t-Sultain - Mhairi Black, neach-poileataigs à Alba
Bàsan[deasaich | deasaich an tùs]
- 1 am Faoilleach - Cesar Romero, cleasaiche às na Stàitean Aonaichte.
- 17 am Màrt - Mai Zetterling, ann an Lunnainn. Actair agus Riochdaire nam film às an t-Suain.
- 8 an Giblean - Kurt Cobain
- 22 an Giblean- Richard Nixon
- 12 an Cèitean - Roy J. Plunkett, ceimigear às na Stàitean Aonaichte.
- 19 an Cèitean - Jacqueline Kennedy Onassis
- 9 an t-Ògmhios - Jan Tinbergen.
- 29 an t-Iuchar - Dorothy Crowfoot Hodgkin, ann an Ilmington. Ceimigear à Sasainn.
- 27 an t-Sultain - Carlos Lleras Restrepo, ann am Bogotá. Neach-poileataigs à Coloimbia.
- Nils Holmer, ann an Lund. Cànanaiche às an t-Suain.


text:
Cùrsa Trèanaidh ISO & IEC 20000 & Teisteanas
Tuairisgeul
Luchd-amhairc & Ro-ghoireasan
Barrantachaidh
Sealladh farsaing air Cùrsa Trèanaidh ISO / IEC 20000
Tha an cùrsa seo de fhoghlam ISO / IEC 20000 Foundation a 'deasachadh thagraichean airson an teisteanas bunaiteach. Tha e a 'toirt seachad an eòlais a tha a dhìth gus tuigse fhaighinn air susbaint agus riatanasan ISO / IEC 20000-1: ìre 2011 eadar-nàiseanta airson riaghladh seirbheis IT (ITSM). Faigh a-mach mar as urrainn do bhuidheann a bhith a 'gabhail ris na cleachdaidhean gus seirbheisean stiùiridh a lìbhrigeadh, a' leasachadh na seirbheisean sin gu cunbhalach agus a 'coileanadh teisteanas ISO / IEC 20000-1.ISO / IEC 20000 an ìre eadar-nàiseanta airson riaghladh seirbheis IT (ITSM). Tha e a 'mìneachadh nan riatanasan airson agus a' toirt seachad mion-fhiosrachadh mun t-siostam rianachd seirbheis IT (SMS) a dhìth gus seirbheisean air an stiùireadh le càileachd iomchaidh a lìbhrigeadh, còmhla ri stiùireadh air mar a sheallas tu co-chòrdadh ris an ìre àbhaisteach
Tha an cùrsa latha 3 seo ag amas air an fheadhainn a tha airson eòlas bun-ìre a shealltainn mu ISO / IEC 20000 agus a chleachdadh ann am buidheann solarachaidh seirbheis IT àbhaisteach. Chan eil am teisteanas seo a 'toirt seachad an ìre eòlais adhartaich airson sgrùdairean bhon taobh a-muigh, luchd-comhairleachaidh no an fheadhainn a tha an urra ri bhith a' stiùireadh buileachadh an ìre ann am buidheann solaraiche seirbheis. Dh'fhaodadh gum bi sgrùdaichean, comhairlichean agus luchd-gnìomhachaidh airson beachdachadh air cùrsaichean APMG Cleachdaiche no Neach-sgrùdaidh a tha a 'toirt seachad barrachd fiosrachaidh mu chleachdadh na h-ìre. Faodar an deuchainn teisteanas APMG, a tha na deuchainn ioma-roghainn, a dhèanamh aig deireadh a 'chùrsa.
Amasan Trèanaidh Stèidhichte ISO / IEC 20000
Aig deireadh a 'chùrsa seo bidh an oileanach comasach air tuigse a thoirt air farsaingeachd, amasan agus riatanasan àrd ìre de ìre ISO / IEC 20000, mar a thèid a chleachdadh ann am buidheann solarachaidh seirbheis IT àbhaisteach, còmhla ri prìomh eileamaidean a' phròiseis teisteanais S an Iar- Gu sònraichte, tuigidh an oileanach:
- An cùl-raon de ISO IEC 20000
- Suidheachadh agus adhbhar Pàirtean 1, 2, 3 agus 5 de ISO IEC 20000 agus mar a ghabhas iad sin a chleachdadh
- Na prìomh thoraidhean agus mhìneachaidhean air an cleachdadh
- Na riatanasan bunaiteach airson SMS agus an fheum airson leasachadh leantainneach
- Tha na pròiseasan, an amasan agus na riatanasan àrd-ìre ann an suidheachadh solaraiche seirbheis IT àbhaisteach
- Feumalachdan mìneachadh freagarrachd agus farsaingeachd
- Adhbhar sgrùdaidhean taobh a-staigh agus taobh a-muigh, an cuid obrach agus am briathrachas co-cheangailte
- Obair an Sgeama Teisteanas APMG
- An dàimh le cleachdaidhean as fheàrr agus ìrean co-cheangailte
Luchd-amais an dùil airson Cùrsa Stèidheachd ISO / IEC 20000
Tha an cùrsa ag amas air luchd-obrach ann an buidhnean solair seirbheis taobh a-staigh agus taobh a-muigh a tha a 'feumachdainn tuigse bhunasach air an ìre ISO / IEC 20000 agus a susbaint. Bheir e seachad:
- Sealbhadairean seirbheis, luchd-seilbh phròiseasan agus eile riaghladh seirbheis luchd-obrach le mothachadh agus tuigse air riaghladh seirbheis stèidhichte air ìre ISO / IEC 20000
- Daoine le eòlas airson tuigse fhaighinn air an ìre ISO / IEC 20000 agus mar a tha e taobh a-staigh na buidhne aca fhèin
- Manaidsearan agus stiùirichean sgioba le eòlas air siostam riaghlaidh seirbheis àbhaisteach ISO / IEC 20000 (SMS)
- Bidh luchd-sgrùdaidh taobh a-staigh, pròiseasan luchd-seilbh, ath-sgrùdairean pròiseasan agus measadairean le eòlas math air an ìre ISO / IEC 20000, na tha ann agus feum air sgrùdaidhean, measaidhean agus sgrùdaidhean taobh a-staigh
- Fianais gu bheil riochdairean air ìre bunaiteach eòlais a choileanadh air ìre ISO / IEC 20000
Chan eil am teisteanas seo a 'toirt seachad an ìre eòlais adhartaich airson sgrùdairean bhon taobh a-muigh, luchd-comhairleachaidh no an fheadhainn a tha an urra ri bhith a' stiùireadh buileachadh an ìre ann am buidheann solaraiche seirbheis. Dh'fhaodadh gum bi sgrùdaichean, comhairlichean agus luchd-gnìomhachaidh airson beachdachadh air cùrsaichean APMG Cleachdaiche no Neach-sgrùdaidh a tha a 'toirt seachad barrachd fiosrachaidh mu chleachdadh na h-ìre.
Ro-ghoireasan airson Teisteanas ISO / IEC 20000 Foundation
Chan eil ro-riatanasan ann airson a 'chùrsa mar sin, ged a tha ITIL® V3 Foundation Thathas a 'moladh gu làidir teisteanas.
Airson barrachd fiosrachaidh gu caorach Cuir fios thugainn.


text:
- TIOTAL
- Abhainn Theòrsa
- EXTERNAL ID
- CAITHHORZ_T07
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Caithness Horizons
- AITHNEACHADH MAOINE
- 899
- KEYWORDS
- aibhnichean
Dealbh camara de Abhainn Theòrsa.
Tha Abhainn Theòrsa ag èirigh ann an cnuic Cnoc Cromuilt agus a' ruith don taobh an ear agus an uair sin don ear-thuath mus bi i a' ruith tro Loch Mòr agus a' tionndadh gu tuath. Air an rathad chun na mara bidh i a' ruith tro bhailtean beaga Gerston agus Hacraig mus bi i a' fosgladh a-mach ann am Bàgh Theòrsa ann an Inbhir Theòrsa.
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
- TIOTAL
- Nursaichean aig Ospadal an Ràthaig Mhòir, 1951
- EXTERNAL ID
- PC_NURSES2_009
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1951
- LINN
- 1950an
- NEACH-FIOSRACHAIDH
- Nurses League of Inverness Hospitals
- AITHNEACHADH MAOINE
- 29350
- KEYWORDS
- ospadalan
cùram slàinte
Dealbh-camara de buidheann nusaichean a tha dìreach air teisteanas fhaighinn aig Ospadal an Ràthaig Mhòir ann an Inbhir Nis ann an 1951. San dealbh tha:
Sreath cùil: Calvin MacAoidh - Seaplain an Ospadail;
Sreath meadhain (bho chlì gu deas) A' Mh. NicIlle Bhrìde - Ban-cheannard, ?, Rhoda Pottinger, Mairead Bisset, Seasaidh Calder, ?, ?, ?
Sreath aghaidh (clì gu deas) Margorie Gorrie, Betty Hiteford, ?, ?,Iseabail Chaimbeul, ?, ?.
Mas urrainn dhuibh ar cuideachadh ag aithneachadh neach sam bith san dealbh, leigibh fios thugainn mas e ur toil e


text:
- TIOTAL
- Inntrinn do Chaisteal Chaladair
- EXTERNAL ID
- QZP40_3443_P001
- ÀITE
- Caisteal Chaladair
- SGÌRE
- Inbhir Narann (gu tìr)
- SIORRACHD/PARRAIST
- SIORRACHD NARANN: Caladar
- DEIT
- 1803
- LINN
- 1800an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31754
- KEYWORDS
- caistealan
teaghlaich
cinnidhean
thanes
uachdarain
Tànas Challdair
MacBheatha
Inntrinn do Chaisteal Chaladair on lianaig leis an staing agus an drochaid-thogalach ann an 1803.
Tha an t-ainm 'Cawdor' am Beurla uaireannan sgrìobhte 'Calder'. Tha an caisteal ainmeil airson a cheangal ri MacBheatha, ach bhàsaich MacBheatha ann an 1052 agus chaidh a' chiad Thànas Chaladair a thoirt seachad le Alasdair II ann an 1236. Chaidh an caisteal a thogail fo chead Rìoghail a fhuair Tàna Challdair an là ann an 1454. Rinn Sir Ùisdean Caimbeul Chaladair atharrachaidhean mòra air a' chaisteal eadar 1660 agus 1670.
Ged a bha iad greis mhòr sa Chuimrigh, thill an teaghlach a Chaisteal Chaladair a tha fhathast na dhachaigh dhaibh.
Tha an dealbh seo o ghrunnan a tha air an ceangal còmhla ri làmh-sgrìobhainn dhen ainm 'The Ancient and Honourable Family of Calder', à cruinneachadh Fraser-Mackintosh ann an Leabharlann Inbhir Nis


text:
Naidheachdan 11:00m
4 An Dàmhair 2016 Ùraichte aig Ùraichte aig
An Not
Thuit luach an Not airson an dàrna là sreath a chèile, 's e a-nis aig an ìre as ìsle an coimeas ris an Dolar bho 1985. Tha dragh ann nach bi na tha sin de chothrom aig Breatainn air a' mhargaid shingilte nuair a dh'fhàgas an dùthaich an EU, agus tha dùil gur e sin a tha air uiread de bhuaidh a thoirt air luach an Not. Thug crìonadh an Not piseach air na margaidean, ge-tà.
Prìosan Dhùn Phris
Fhuair sgrùdadh gun do dh'fhailich air luchd-obrach aig Prìosan Dhùn Phris deuchainn ECG a dhèanamh air prìosanach a bha a' fulang le pian na bhroilleach. Cha b' urrainn dhaibh a dhèanamh bho nach robh pàipear anns an inneal, a chuireadh iad an uair sin air facs gu dotair. Bha pàipear ann am preas, ach cha b' urrainn dhaibh sin fhaighinn ri linn 's gun robh an neach aig an robh iuchair a' phris air saor-làthaichean. Bhàsaich am prìosanach, Anndra Hamilton, 27, an aon là.
SOS NHS
Thuirt a' bhuidheann-iomairt SOS NHS gun cùm iad orra leis an t-strì gus sgrùdadh neo-eisimeileach fhaighinn a-steach gu ath-dhealbhachadh seirbheisean Ospadal an Eilein Sgitheanaich. Bha seo às dèidh mar a thuirt Comataidh nan Athchuingean Poblach aig Pàrlamaid na h-Alba gun iarr iad air an Riaghaltas beachdachadh air panail sgrùdaidh neo-eisimeileach a stèidheachadh. Ach tha dragh air luchd-iomairt gun deach gearradh air ais air seirbheisean ann an ceann a tuath an eilein mu thràth.
Seirbheis-adhair
Tha comhairlichean an Eilein Sgitheanaich 's Ratharsair air an taic a chur ri aithisg mu sheirbheis-adhair ath-stèidheachadh eadar an t-Eilean Sgitheanach agus Glaschu. A rèir na h-aithisg, ghabhadh seirbheis-adhair a stèidheachadh taobh a-staigh dà bhliadhna. Tha an aithisg sgrùdaidh aig Comhairle na Gàidhealtachd cuideachd ag ràdh gum faodadh buannachd eaconamach a bhith fada nas àirde na cosgais na seirbheis thar 30 bliadhna.
Pàirc-bheathaichean
Cha tèid co-dhùnadh a ruighinn an-diugh am bu chòir cead aoigheachd a thoirt do phàirc-bheathaichean an Eilein Duibh. Chaill iad an inbhe sù aca as t-samhradh agus dragh ann mu shlàinte nam beathaichean. Bhiodh cead aoigheachd a' ciallachadh gum b' urrainn dhaibh an t-àite a chumail fosgailte mar thuathanas.
Hurricane Mathew
Tha co-dhiù aon duine an dèidh a bhith air am marbhadh ann an Haiti, 's Hurricane Mathew air an dùthaich a bhualadh. Tha dùil gur e seo an stoirm as miosa a bhios ann an Haiti airson naoi bliadhna. Tha tuiltean air buaidh a thoirt air taighean mar thà, agus tha daoine air an dealan a chall. Cuideachd, thàinig air na mìltean an dachannan fhàgail.


text:
Am Mòd a' tòiseachadh san Òban
Thèid Mòd Nàiseanta Rìoghail na bliadhna seo fhosgladh gu h-oifigeil oidhche Haoine anns an Òban.
Bidh caismeachd lòchranach tro mheadhan a' bhaile ron chuirm fhosglaidh.
"Tha sinn air a bhith trang dha-rìribh, agus 's e là làn toileachais agus dòchais a th' ann an Dihaoine fosglaidh a' Mhòid gach bliadhna," thuirt Àrd-Oifigear a' Chomuinn Ghàidhealaich, Iain Moireasdan.
"Bidh sluagh mòr còmhla rinn a-nochd anns an Òban.
"Feasgar an-diugh, thèid Tosgaire na Gàidhlig ainmeachadh. Tha sinn a' dèanamh sin còmhla ri Riaghaltas na h-Alba gach bliadhna.
"Aig an fhosgladh a-nochd bidh Karen NicMhathain agus Dòmhnall Seathach a' tilleadh dhan Òban, agus thèid am fosgladh fhèin a dhèanamh le Modaràtair Eaglais na h-Alba - agus tha sinn uabhasach toilichte gu bheil Gàidhlig fhileanta aigesan, agus gum fosgail e am Mòd dhuinn an-diugh," thuirt e.


text:
-
- Follow Trèanaichean, tramaichean is tràilidhean on WordPress.com
Dealbhan Flickr
Tag Archives: Venice
Venice: cathair-bhaile nan aisling – agus nan tramaichean! #gàidhlig #gaelic
Chaidh mi fhèin is Jenny air turas romansach gu Venice (Venezia ann an Eadaltais) aig deireadh na seachdain. Bha sinn a’ fuireach ann an àite aig an robh Apartment MyMichelle. Tha mi an dòchas nach d’fhuair e ainm bhon òran … Cum ort a leughadh
Air a phostadh ann an rathaidean-iarainn, Rathaidean-iarainn neo-àbhaisteach, rathaidean-iarainn thall thairis, Uncategorized Air a thagadh Italia, italy, People Mover, tramaichean, Venice Sgrìobh beachd
Tranvia di Venezia – an t-slighe trama as neònaiche san t-saoghal #gàidhlig
Tha mi gu math dèidheil air trèanaichean is tramaichean. Gu math gu math deidheil air trèanaichean is tramaichean. Chan eil mo bhean Jenny idir cho dèidheil orra. Is toil leatha a bhith a’ siubhal orra is tha i taiceil do … Cum ort a leughadh
Air a phostadh ann an busaichean-tràilidh, tramaichean, Uncategorized Air a thagadh guided-busway, italy, Translohr, Venice, Venizia 1 bheachd


text:
Cron eaconamach à mì-chinnt aiseig
A rèir Fòram Còmhdhail Shlèite, tha a' mhì-chinnt mun t-seirbheis aiseig as t-Samhradh eadar Armadal is Malaig a' dèanamh cron air gnìomhachas san sgìre.
Tha a' bhuidheann a' cur an aghaidh atharrachaidhean san t-seirbheis leithid mar a thathas a' moladh soitheach eile airson na seirbheis an àite an MV Coir' Uisg'.
Cha deach clàr ama oifigeil fhoillseachadh fhathast.
"Tha sinn airson gun tèid an Coir' Uisg' a chur air ais ann an seo mar a bha i bho chionn 12 bhliadhna," thuirt Cathraiche Fòram Còmhdhail Shlèite, Ruairidh Moireach.
"Tha i air seirbheis mhath dha-rìribh a thoirt seachad an seo a h-uile Samhradh bho thàinig i.
Trafaig
"Agus cuideachd gum bi MV Lord of the Isles a' dèanamh seirbheisean, trì no ceithir de sheirbheisean a-mach tron là, airson gun dèan i a' chùis air na tha de thrafaig gu bhith a' bharrachd air an t-slighe seo air sgàth gu bheil na faraidhean a' fàs cho saor.
"Bha coinneamh aig a' Bhall-Pàrlamaid Albannach againn fhèin, Dàibhidh MacThòmais, ris a' mhininstear, 's ri Còmhdhail na h-Alba agus ri Cal Mac, agus tha sinn a' feitheamh ris gun cluinn sinn dè tha a' dol a thachairt mu dheidhinn sin.
"B' fheàrr leam gum b' urrainn dhomh a ràdh gu bheil sinn dòchasach.
"Tha dòchas againn fhad 's nach cluinn sinn nach eil iad a' gabhail rinn," thuirt e.
Thuirt Cal Mac gu bheil iad mothachail air beachdan muinntir na sgìre air a' chlàr-ama Samhraidh a chaidh a mholadh airson Malaig is Armadal agus gu bheil iad an-dràsta a' coimhead air grunn atharrachaidhean a bheir seirbheis a fhreagras an dà chuid air feumalachdan luchd-tadhail agus eileanach.


text:
Deireadh na Cùise
Tha an iomairt fhada seo a' tighinn gu crìch, aig a' cheann-thall.
A-màireach, bhòtaidh daoine air feadh na Rìoghachd Aonaichte airson nam ball a bhios gan riochdachadh anns a' phàrlamaid ùir.
Ach cò dhiubh sin a bhios anns an ath riaghaltas?
Tha gach coltas ann nach bi sin soilleir madainn Dihaoine agus na cunntasan-bheachd uile ag ràdh gur e pàrlamaid chrochte eile a tha romhainn.
Mas e, an e co-bhanntachd, riaghaltas beagchuid no fiù 's taghadh eile a tha air fàire?
Thug mi sùil air ais - agus air adhart.


text:
Naidheachdan 11:00m
17 An Gearran 2016 Ùraichte aig Ùraichte aig
Cosnadh
Bha an àireamh as motha riamh ann an cosnadh ann an Alba anns na trì mìosan mu dheireadh an-uiridh. Tha na figearan oifigeil ag ràdh gun robh beagan a bharrachd air 2,630,000 duine ann an obair. Tha sin suas 22,000 air na trì mìosan ron a sin. Bha an àireamh a bha gun chosnadh air feadh na Rìoghachd Aonaichte aig an ìre as lugha ann an deich bliadhna, aig 1.69m.
Beinn Nibheis
Chuir droch shìde stad an-dràsta air luchd-teasairginn a bha a' coimhead airson dithis air Beinn Nibheis. 'S ann à Bradford a tha Raonaid Slater a tha 24 bliadhna de dh'aois, agus Tim Newton a tha 27. Bha iad a' campachadh air a' bheinn air an deireadh-sheachdain, agus 's ann Là na Sàbaid a chualas bhuapa mu dheireadh.
Sgiobair na h-Iachta
Thuirt poilis gun deach duine a chur an grèim fo bharantas eadar-nàiseanta an dèidh cobhair a dhèanamh air an-dè far chosta an iar na h-Alba. Chaidh an duine, a tha 35, a thogail le heileacoptair far iachta a bh' ann an trioblaid an iar air Tiriodh. Thuirt Poilis Alba gu bheil dùil ris ann an Cùirt an t-Siorraidh ann an Dùn Èideann an-diugh fhathast.
An t-Aonadh Eòrpach
Tha oifigich Bhreatainn an sàs anns an là mu dheireadh de chòmhraidhean anns a' Bhruiseil mu aonta ùr air àite na Rìoghachd Aonaichte anns an Aonadh Eòrpach. Tha Dàibhidh Camshron ag amas air aonta aig àrd-choinneimh nan ceannardan Eòrpach a-màireach, agus sùil aige air referendum air a' chùis an ceann beagan mhìosan.
Comhairlean
'S ann an-diugh a chuireas Comhairle nan Eilean Siar romhpa mar a ghearras iad £2.2m às a' bhuidseat aca. Feumaidh a' Chomhairle còrr is £8m a shàbhaladh uile gu lèir, agus tha iad air £6m dheth sin a chomharrachadh mar thà. Agus cuiridh Comhairle Mhoireibh buidseat air dòigh an-diugh, an dèidh cur às do phlana an sin airson àrdachadh de 18% anns a' Chìs-Chomhairle.
Tràigh Losgaintir
'S i tràigh Losgaintir anns na Hearadh an aon tràigh an Alba a th' air liosta TripAdvisor de na deich tràighean as fheàrr san Rìoghachd Aonaichte. 'S i tràigh Woolacombe ann an Devon a th' anns a' chiad àite air an liosta sin am-bliadhna a-rithist.


text:
Beò fhathast
Aig a' cheann-thall fhuair Kezia Dugdale na bha i ag iarraidh bho cho-labhairt nan Làbarach.
A dh'aindeoin dragh aig na h-aonaidhean ciùird gum bu chòir ball Albannach an NEC a thaghadh, agus iomagain aig luchd-taic Jeremy Corbyn gun deigheadh làmh a' cheannard a lagachadh, bhòt am pàrtaidh gus tuilleadh smachd a thoirt do na Làbaraich Albannach air an gnothaichean aca fhèin.
Tha Kezia Dugdale a-nis air a cur fhèin air an NEC agus tha dùil rithe air ais aig Holyrood airson bhòt fhathast.
Bidh làn smachd aig a' phàrtaidh Albannach a-nis air taghadh thagraichean airson Westminster, rud nach robh aig Johann Lamont nuair a bha a' chonnspaid a' dol anns an Eaglais Bhric.
Agus bidh smachd aca air na polasaidhean aca fhèin, an dà chuid airson chùisean a tha fo smachd Holyrood agus rudan a tha glèidhte aig Westminster.
B' e rabhadh Iain Mhoirich gun deigheadh am marbhadh mura gabhadh ri seo. Tha iad beò fhathast - ann an dòchas.


text:
Cìsean 2018 - 19
Tha cìsean teagaisg a' ciallachadh na phàigheas tu airson an teagasg a gheibh thu tron bhliadhna is bidh iad eadar-dhealaichte a rèir dè an cùrsa a tha thu a' dèanamh, cò às a tha thu agus far a bheil thu a fuireach gu h-àbhaisteach. Bu chòir dhut cuideachd smaoineachadh air cosgaisean a bharrachd mar cosgaisean fuirich, biadh agus rudan eile leithid leabhraichean. Ma tha dragh idir ort mu chìsean is cosgaisean feuch gun cuir thu fios don Oifis Chlàraidh air +44(0)1471 888304 is bheir iad comhairle dhut ma bhios taic no cuideachadh ann dhut.


text:
Fàilte dhan mhapa digiteach aig an Suirbhidh Òrdanais (OS).
Bathar-bog fosgailte a ’s urrainn dhuibh cleachdadh gus sgrùdadh a dhèanamh air na h-ainmean a tha a’ nochdadh air mapaichean OS an latha an-diugh. Cuir ainm-àite, leithid baile, a-steach agus tòisich ur rannsachadh. Thalla a-steach air a’ mhapa gus diofar chlàran-tomhais fhaicinn, agus bruth air a’ mhapa gus comharra-clèithe sia àireamhan fhaighinn.
*Thòir an aire! Cha tèid agad air ainmean sam bith nach eil sgrìobhte air a’ mhapa a lorg. Tha seo a’ gabhail a-steach cuid de na h-ainmean Gàidhlig, m.e. gheibh thu lorg air ‘Tyndrum’, ach chan obraich ‘Taigh an Droma’.
Cuideachd, feumaidh tu ainmean a sgrìobhadh mar a nochdas iad air a’ mhapa, no cha tèid an lorg. Mura h-eil thu cinnteach mun litreachadh, feuch ainm eile faisg air làimh, m.e. Ma tha thu a’ lorg ‘Beauly’, feuch ‘Dingwall’ na àite.


text:
- TIOTAL
- Taighean-còmhnaidh beag, Inbhir Garadh
- EXTERNAL ID
- HC_PLANNING_03_027_0674
- ÀITE
- Inbhir Garadh
- SGÌRE
- Loch Abar
- SIORRACHD/PARRAIST
- INBHIR NIS: Cill Mo Naomhaig
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14597
- KEYWORDS
- taigh-còmhnaidh beag
baile
B' e àite tàmh dha dròbhairean agus àite stad a bh' ann an Inbhir Garadh bho thùs agus tha e an-diugh suidhichte aig snaim-rathad an A82, far a bheil drochaid àrd a chaidh a thogail ann an 1932 a' dol thairis air Abhainn Gharadh, agus far a bheil an A87 a' dol chun an iar gu Caol Loch Aillse. Tha a' chuid mhòr den bhaile an-duigh suidhichte air an rathad mu dheireadh seo agus far a bheil na taighean-còmhnaidh beaga tarraingeach seo agus Eaglais Paraiste Ghleanna Garadh.
Bho tràth anns an 17mh linn b' ann le MacDhòmhnaill Ghleanna Garadh a bha an sgìre. Bha iad a' fuireach ann an Caisteal Ghleanna Garadh gus an deach an oighreachd a cheannach leis an teaghlach Ellice ann am meadhan na 19mh linn. Thog iadsan Taigh Ghleanna Garadh, Taigh-òsta Caisteal Ghleanna Garadh an-diugh, faisg air tobhta a' Chaisteil tùsail a' coimhead thar Loch Omhaich.


text:
Naidheachdan 11:00m
18 An t-Sultain 2015 Ùraichte aig Ùraichte aig
Alba
Tha Prìomh Mhinistear na h-Alba, Nicola Sturgeon, a' fàgail air a' Phrìomhaire, Dàibidh Camshron, nach do chùm e ri gealltanas gum faigheadh Alba tuilleadh fèin-riaghlaidh. Aig òraid ann an Dùn Èideann an-diugh, bliadhna air an là bho bha referendum ann, thug Ms Sturgeon rabhadh dhan Phrìomhaire mura h-èist e ri guth na h-Alba nach dèan e ach Alba a chur nas fhaisge air neo-eisimeileachd. Gheall Dàibhidh Camshron atharrachadh ge-tà, air an lagh a bheir tuilleadh chumhachdan do dh'Alba gus am bi e follaiseach, thuirt e, gu bheil Pàrlamaid na h-Alba maireannach. Thuirt Rùnaire na h-Alba, Dàibhidh Mundell, gun tèid na h-uimhir de leasachadh a thoirt air Bile na h-Alba, agus gun tèid cabhag air a' phròiseas fo am faigh Pàrlamaid Holyrood tuilleadh chumhachdan.
Fògarraich
Tha an Ungair a' togail feansa air a crìch ri Croàitia airson stad a chur air fògarraich agus luchd-imrich. Chuir an Ungair feansa mar thà air a crìch ri Serbia. Tha mìltean de luchd-imrich a' feuchainn a-niste air slighe tro Chroàitia agus Slobhèinia, leis gun do chur an Ungair tilleadh orra.
'S tha coltas ann gur ann à Siria a bha fògarrach a chaidh a mharbhadh le gath-dealain 's e a' feuchainn ri faighinn air trèana bathair aig beul Tunail a' Chaolais Shasannaich ann an Calais. 'S e an deicheamh duine a chaill a bheatha an sin air na trì mìosan mu dheireadh.
An t-Òban
Thug Riaghaltas na h-Alba cead do dh'àrd-sgoil ùir anns na Òban. Bha comataidh dealbhachaidh na Comhairle deònach cead a thoirt dhan sgoil ùir, ach thàinig orra an uair sin fios a chur gu Riaghaltas na h-Alba leis gun deach dragh a thogail mu ionad gas a tha faisg air làimh. Cosgaidh e mu £24m an sgoil ùr a thogail.
Subsadaidh
Tha meur an Eilein Sgitheanaich de dh'Aonadh nan Tuathanach am measg na tha a' gearain air atharrachadh ann an sgeama taic an talamh ionaltraidh. Tha na riaghailtean ùra a' ciallachadh gu bheil croitearan air am fàgail eadar dà sgeama, 's tha dragh ann gun caill iad taic-airgid ris an robh dùil aca air an fhearann agus airson uain bhoireann a chumail.


text:
- TIOTAL
- Prìomh Shràid, Caol Loch Aillse
- EXTERNAL ID
- HCD00333
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12057
- KEYWORDS
- Prìomh Shràid
baile
oifis a' phuist
banca
daoine
Caol loch Aillse
Chan eil fios againn cò tha seo a' coiseachd seachad air Donnchadh Mac a' Phearsain is a chamara. Anns a' chùlaibh, air an taobh dheas, tha Oifis a' Phuist, 'part of a somewhat pretentious building which also housed the offices of the Bank of Scotland,' mar a sgrìobh Mac a' Phearsain. Bha na dhà air an togail gus seirbheis a thoirt do Chaol Loch Aillse, a bha a' fàs o thàinig an rèile, is bha iad air a' Phrìomh Shràid, faisg air meadhan a' bhaile
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Co-labhairt mu bhuannachdan uachdaranas coimhearsnachd
Thèid co-labhairt a chumail ann an Steòrnabhagh far an tèid mar a dh'fhaodas uachdarain choimhearsnachd cuideachadh le fàs eaconamach a bhrosnachadh sna h-Eileanan a dheasbad.
'S iad Comhairle nan Eilean Siar agus Fearann Coimhearsnachd na h-Alba a chuir a' cho-labhairt air dòigh.
Thèid cuireadh a thoirt dhaibhsan aig a bheil ùidh, no a tha an sàs ann an uachdaranas coimhearsnachd.
Ceanglaichean
Tha Fearann Coimhearsnachd na h-Alba mar-thà air ceanglaichean làidir a dhèanamh, aig ìre nàiseanta, le buidhnean agus pàrtaidhean poileataigeach; tha iad a-nis airson an aon rud a dhèanamh aig ìre ionadail.
An dèidh bruidhinn ris a' Chomhairle, chaidh aontachadh co-labhairt a chur air dòigh airson faicinn ciamar a gheibhear air na h-uachdarain choimhearsnachd a chuideachadh, agus dè na diofar rudan as urrainn dhaibhsan a dhèanamh gus cur ri maith nan eilean.
Am measg nan cuspairean a thèid a dheasbad, tha croitearachd, taigheadas agus gnothaichean co-cheangailte ri fearann.
Thuirt Iain MacÌomhair bho Fearann Coimhearsnachd na h-Alba gu bheil an àireamh de dh'oighreachdan coimhearsnachd air sìor-dhol am meud sna h-eileanan, 's gu bheil feum a-nis an toirt còmhla a dh'fhaicinn dè ghabhas a dhèanamh on seo a-mach.
Thèid a' cho-labhairt a chumail air an 11mh là den t-Sultain ann an Steòrnabhagh.


text:
A bhith nad neach neo-theicnigeach, faodaidh tu cnapan-starra a thogail nuair a thaghas tu prothaid sgrìobadh lìn seirbheis. Tha e fìor gu bheil àireamh mhòr de phrògraman air an eadar-lìon. Bidh cuid dhiubh a 'tarraing dàta bho sheòladh puist-d agus tha feadhainn eile a' cuimseachadh air ionadan-naidheachd, làraich siubhail agus àrd-ùrlar mheadhanan sòisealta. Tha na prògraman tar-chur dàta a leanas air an dealbhadh gu sònraichte airson daoine nach eil ag òrdachadh agus daoine a tha airson fuireach air falbh bho chànanan prògraman mar C + + fhad 'sa tha iad a' coileanadh an cuid obrach.
'S e aon de na seirbheisean sgrìobadh lìn as fheàrr agus as buannachdail do dhaoine nach eil ag òrdachadh. Is e speisealachd Spinn3r gum faod e an làrach-lìn gu lèir a bhriseadh agus earrannan a thoirt bho bhlogan prìobhaideach, na meadhanan sòisealta agus na pìosan RSS. Bidh e a 'cleachdadh API Firehose agus bidh e a' stiùireadh còrr is 80 sa cheud de chlàradh agus sgrìobadh air an eadar-lìon. A thuilleadh air an sin, tha Spinn3r a 'sàbhaladh fiosrachadh a chaidh a thoirt a-mach ann an cruth JSON agus tha seilbh aige coltach ri Google. Bidh e a 'scanadh agus a' toirt ùrachadh air na bun-fhiosrachaidh agad a rèir do riatanasan agus a 'dèanamh rannsachadh air an dàta amh, a' faighinn fiosrachadh àrd-inbheach agus le deagh structar gu furasta.
2. Octoparse
Tha dà leth-chasach air aon de na seirbheisean sgrìobadh dàta sin a tha furasta a rèiteachadh. Tha e ainmeil airson an eadar-aghaidh a tha furasta a chleachdadh agus a tha furasta a chleachdadh. Tha dà-fhillte ga dhèanamh furasta dhut briseadh dàta bho dhuilleagan lìn dhoirbh agus a 'toirt buaidh air an neach-cleachdaidh fhad' sa tha e a 'tarraing fiosrachadh agus a' cuimseachadh air diofar làraich agus blogaichean.Tha cearcall a 'leigeil leat an dàta a chaidh a tharraing air an neul aige a shàbhaladh no a luchdachadh sìos air inneal ionadail.
3. ParseHub
Dìreach mar sheirbheisean tarraing-thairis dàta ainmeil eile, is e seirbheis earbsach is saor a th 'ann am Parsehub a tha a' targaid àireamh mhòr de làraichean agus a 'cleachdadh ath-stiùiridhean, JavaScript, AJAX, agus briosgaidean. A bharrachd air an sin, tha am prògram seo uidheamaichte le teicneòlas adhartach innealan ionnsachaidh agus is urrainn dhomh na sgrìobhainnean PDF a leughadh agus a luachadh ann an dòigh nas fheàrr. An-dràsta, faodaidh luchd-cleachdaidh Windows agus Linux Parsehub a chleachdadh, agus faodaidh e iomadh gnìomh a dhèanamh ann an 30 mionaidean.
4. Fminer
Is e Fminer aon de na prògraman sgrìobadh dàta as fheàrr. Bidh e a 'ceangal sònrachaidhean àrd-ìre agus a' leigeil leat an dàta agad a shealltainn fhad's a thathar ga sgrìobadh. Bidh Fminer a 'sireadh fiosrachaidh bho làraichean sìmplidh agus ioma-fhillte agus chan eil feum air sgilean prògramadh idir. Mura h-eil eòlas teicnigeach agad, is e Fminer am prògram ceart dhut.
5. Outwit Hub
'S e leudachadh mòr Firefox a th' ann agus faodaidh tu a luchdachadh sìos agus a chleachdadh mar bhreiseadan àbhaisteach Firefox. Tha Outwit Hub air aon de na h-innealan togail data as fheàrr agus as iongantaiche. Chan e a-mhàin gu bheil e a 'cruinneachadh agus a' briseadh dàta ach cuideachd a 'craoladh diofar dhuilleagan lìn, ga dhèanamh furasta dhut an branda agad a bhrosnachadh. Le bhith a-mach às a 'bhocsa, chan fheum am prògram seo sgilean prògramachaidh sam bith agus tha e furasta a chleachdadh.
6. Lìon-lìn - Leudachadh Chrome
'S e leudachadh mòr Google Chrome a tha ann le feartan agus feartan àrd-inbhe. Tha Scraper-lìn na roghainn math airson a bhith a 'toirt a-steach. io agus faodaidh iad a bhith air am amalachadh le siostam obrachaidh sam bith. Feumaidh tu dìreach an dàta a tha thu a 'coimhead a dhìon a tharraing air adhart agus tarraingidh e an làrach-lìn agus atharraich e e, a' toirt dhut na toraidhean as fheàrr as urrainn dhut. Bidh e a 'làimhseachadh làraich-lìn ann an JavaScript agus Ajax agus is e am prògram as cumhachdaiche airson daoine neo-theicnigeach.


text:
Dà eun-creachaidh eile marbh
Dhearbh na poilis gun deach dà chlamhan-gobhlach eile a lorg marbh air Taobh Sear Rois.
Tha a-nis 22 eun-creachaidh air a bhith air an lorg marbh faisg air Drochaid Sguideil bhon Mhàrt - 16 clamhain-ghobhlach agus 6 clamhain.
Dhearbh deuchainnean gun deach mòran de na h-eòin a phuinnseanachadh.
Tha an t-oifigear poilis as àirde dreuchd ann an Alba, Sir Stephen House, ag ràdh gun ghabh e fhèin gnothach ris an rannsachadh gu pearsanta.
Tha duais de chòrr air £27,000 ann do dhuine sam bith a bheir fiosrachadh seachad a leanas gu dìteadh.
Thigeadh £12,000 dhen sin bho thuathanaich agus uachdarain ann an sgìre Linne Mhoireibh.


text:
- TIOTAL
- 57642 ann an Inbhir Nis, An Lùnastal 1952
- EXTERNAL ID
- PC_HRS_TRAINS_001_412
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Lùnastal 1952
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28414
- KEYWORDS
- locomotaibhean
trèanaichean
57642 ann an Inbhir Nis san Lùnastal 1952.
Chaidh 57642, locomotaibh smùide 0-6-0, a thogail dha Rèile Chaledonia ann an 1909 a rèir dealbhachadh le Iain F Mac an Tòisich. Chaidh a h-àireamhachadh CR 326. An dèidh a' bhuidhneachaidh b' e LMS 17642 a bh' oirre. Aig an àm a chaidh an rèile do sheilbh na stàite bha i stèidhichte aig seada Fharfair. Chaidh a toirt a-mach à seirbheis san Lùnastal 1962 agus fhuaireas cuidhteas i sa Chèitean 1963.


text:
- TIOTAL
- Caol Acain, an t-Eilean Sgiathanach
- EXTERNAL ID
- HCD00457
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12165
- KEYWORDS
- bailtean beaga
Caol Acain: Loch Aillse
Morair Chlann Dòmhnaill
caistealan
zoomable
deilbh leudachail
Chaidh an dealbh seo a thogail ann an Caol Acainn a' coimhead tarsainn air an Oib gu tìr-mòr. Fhuair Caol Acainn an t-ainm ri linn gun do chuir Righ Haakon à Nirribhidh a chabhlach air acair a-seo anns an 13mh linn. Anns an 19mh linn bha plana aig Morair Dòmhnallach baile breagha a thogail a-seo den ainm New Liverpool, ach cha tàinig seo gu buil. Chithear tobhtaichean Chaisteal Maoil ann an cùl an deilbh air an fhìor làimh dheis agus tha taigh-solais an Eilein Bhàin air an fhìor làimh chlì
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Fear-Gairm a' Choimisein a' bagairt chùis-lagha
Tha Fear-Gairm Coimisean na Croitearachd a' maoidheadh an Coimisean agus cuid de na coimiseanairean a thoirt gu lagh.
Tha Cailean Ceannadach den bheachd gun robh na thachair aig coinneimh ann am Brùra san t-Sultain 2016 an aghaidh an lagha agus tha luchd-lagha Mhgr Cheannadaich cuideachd ag ràdh gu bheil an coimisean air a chliù a mhilleadh.
Thog a' chùis ceann a-rithist aig coinneimh ann an Inbhir Nis Diciadain, agus dragh air coimiseanairean mu litrichean laghail a chaidh a sgaoileadh.
Aig a' choinneimh mu dheireadh, thuirt Mgr Ceannadach nach robh e a' maoidheadh duine a thoirt gu lagh, ach Diciadain thàinig e am follais gun deach litir chun a' Choimisein bhon luchd-lagha aige an là ron choinneimh sin.
Bha an litir ag iarraidh gun atharraicheadh an Coimisean am beachd air na thachair aig a' choinneimh ann am Brùra agus aideachadh gun robh na rinn an Coimisean, agus gu h-àraid dithis choimiseanairean fa leth, an aghaidh an lagha.
Tha ceannard a' Choimisein, Brian Barron, tuigseach mu dheidhinn na h-iomagain a th' air na coimiseanairean sin gu h-àraid mu dheidhinn na litreach.
"Tha Mgr Ceannadach air a dhèanamh soilleir gu bheil rudan ann a tha an dithis air a dhèanamh nach eil e ag aontachadh leis, agus tha iad air an ainmeachadh sa mhaoidheadh aige," thuirt e.
"Cha chreid mi gum bu chòir iomagain a bhith orra ge-tà. Faodaidh iad cumail orra ag obair leis a' bhòrd mar a tha iad air a bhith a' dèanamh, agus ma 's e agus gun tèid cùis-lagha a thogail nan aghaidh, cuiridh sinn ar làn-thaic riutha."
Chan eil ach trì seachdainnean ann mus tèid pàipearan-bhòtaidh a sgaoileadh airson taghaidhean bòrd ùr a' Choimisein.


text:
Tha seo dìreach sgoinneil. Chruthaich LearnGaelic.net leasan às a’ phìos-naidheachd a rinn BBC an Là mìos sa chaidh mun Fhèis-leabhair ann an Ulapul. Anns a’ phìos, rinn Coinneach Mac a’ Ghobhainn agallamh le Anndra Dunn agus leamsa, agus faodar èisteachd ris a’ phìos fhad ’s a leughar tar-sgrìobhadh dhen chòmhradh, agus e a’ dol bho ghlas gu dubh fhad ’s a tha sinn a’ bruidhinn, a’ comharrachadh far a bheilear anns a’ sgriobt. Faodar eadar-theangachadh Beurla dhen chòmhradh a leughadh cuideachd agus e a’ gluasad ceum air cheum ri taobh na Gàidhlig. Dìos-o, nach eil sin snasail!
Cha robh mi air coimhead air LearnGaelic.net ann an greis ach tha e soilleir gu bheil iad air mòran leasachaidh a dhèanamh air an làraich. Tha an goireas seo am measg na cuid as fheàrr a tha mi air faicinn airson ionnsachadh na Gàidhlig air loidhne. Math fhèin.


text:
Am measg nan leabhraichean ficsean-saidheans as fheàrr leam, tha Never Let Me Go le Kazuo Ishiguro. Tha Ishiguro ainmeil mar fhear dhe na h-ùghdairean litreachail as buadhaich ann am Breatainn, a choisinn an Duais Booker airson Remains of the Day, agus iomadh urram eile. Is geal a choisinn Ishiguro na h-urraman aige. Cha do thachair mi ri neach a leugh Never Let Me Go nach robh air an deargadh gu domhainn leatha. Tha an sgrìobhadh innte àlainn agus an sgeulachd neo-stràiceil, fìor agus drùidhteach truadh. Bha mi fhathast a’ meòrachadh air an leabhar mìosan as dèidh dhomh crìoch a chur air. Mholainn gu mòr e.
Chunna mi am fiolm dhen nobhail an toiseach, mus do leugh mi an nobhail fhèin; an rathad ceàrr is docha, ach cha chreid mi gun do rinn e diofair. Fhuair mi barrachd às an leabhar air sàilleabh ’s gum faca mi am fiolm an toiseach. Cha channadh tu sin mu dheidhinn mòran fiolmaichean stèidhichte air nobhailean soirbheachail, ach ’s e comharra air cho math ’s a tha am fiolm nach eil e a’ toirt air falbh bhon a gheibhear bhon nobhail, ach ga rìribh, a’ cur ris. Feumas gu bheil an deagh eadar-theangachadh a rinneadh bho nobhail gu fiolm na thoradh air comas an sgrìobhadair sgriobt, Alex Garland. Tha Garland na sgrìobhadair ficsean-saidheans e fhèin. Sgrìobh e an nobhail nuadh diostòpach, The Beach, agus na sgriobtan do 28 Days Later agus do Sunshine. Tha e soilleir gun robh Garland gu math dìleas agus faiceallach nuair a rinn e an tionndadh air Never Let Me Go gu sgriobt fiolm, agus a rèir coltais, tha an dìleas sin stèidhichte air càirdeas fada eadar an dithis ùghdair, mar a mhinich iad ann an agallamh a rinn iad goirid an dèidh dhan fiolm tighinn a-mach:
Is fhiach an t-agallamh air fad a choimhead. Tha an còmhradh eadar na h-ùghdaran smaoineachail agus tha e gu sònraichte inntinneach cluinntinn na thuirt iad mu fhicsean-saidheans anns a’ chiad còig mionaidean. Tuigear gun robh e rud beag doirbh do chuid aideachadh gur e ficsean-saidheans a th’ ann an Never Let Me Go. Anns an lèirmheas aice anns an New York Times, bha Sarah Kerr air a maslachadh gun sgrìobhadh ùghdair litreachail cho cliùiteach ri Ishiguro ann an genre cho ìorasal ri ficsean-saidheans:
The setup is so shocking — in such a potentially dime-store-novel way — that it’s hard to believe at first that it issued from Ishiguro’s desktop. Has one of our subtlest observers gone to pulp? […] Is he setting up house in a pop genre — the sci-fi thriller — in order to quietly upend its banal conventions, as he did with the manor-house elegy in ”The Remains of the Day” and the detective yarn in ”When We Were Orphans”?
Tha rudeigin truadh èibhinn mun tàmailt àrdanaich a ghabh Kerr an seo, cinnteach nach biodh an gaisgeach litreachail aice a’ sgrìobhadh gu dìreach agus gun chleas ann am ficsean-saidheans. Dh’fheumadh gun robh adhbhar eile aige, shaoil i, agus gu dearbh, aig a’ cheann thall, bha Kerr am beachd gun do ghabh Ishiguro ri cunnart sgrìobhadh ann am ficsean-saidheans airson maith na sgeulachd aige, gun do chleachd e an genre ìorasal air adhbharan ealtanta uasal, mar chothrom beachdachaidh air fèin-aithne agus air nàdar cuimhne. Ach an e rud ùr a tha seo, na beachd? Nach eil fèin-aithne agus cuimhne ri chèile nam prìomh chuspairean ann am mòran ficsean-saidheans? Is iongantach cho deiseil ’s a tha cuid beachdachadh air fiach ficsean-saidheans agus iad dearg aineòlach mu fhairsaingeachd an genre.
Ach chì sinn anns a’ bhideo gu h-àrd gun robh beachd fada nas subailte agus fosgailte aig Ishiguro fhèin na bh’ aig Kerr, gun robh e deònach aideachadh nach robh e cho fiosraichte ri Garland mu dheidhinn ficsean-saidheans agus gun robh an sgarradh eadar ficsean-saidheans air an dàrna làimh agus ficsean litreachail air an làimh eile faoin agus gun cus brìgh co-dhiù.


text:
- TIOTAL
- Dealbh-camara thràth de thrèana a' feitheamh gus Dòrnach fhàgail
- EXTERNAL ID
- PC_HRS_STATIONS_001_410
- ÀITE
- Dòrnach
- SIORRACHD/PARRAIST
- CATAIBH: Dòrnach
- DEIT
- 2 Ògmhios 1902
- LINN
- 1900an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27134
- KEYWORDS
- Rèile gu Dòrnach
rèile
einnseanan
einnseanan-treana
Rèile na Gàidhealtachd
loidhnichean rèile
stèiseanan
trèanaichean
San dealbh seo chithear a' chiad trèana a dh'fhàg Dòrnach gus a dhol dhan Mhùnd nuair a dh'fhosgail an loidhne. Bha i air a tarraing le einnsean Tanca Lochgorm Àireamh 56 'Dòrnach'. Tha measgadh de charbadan anns an trèana: 's e an treas carbad fear a bha uaireigin le Rèile na Meadhan-tìre, le lobhta soilleir ('clerestory') agus breigean.
B' e Dòrnach ceann-uidhe loidhne-gobhail on Mhùnd, air fhosgladh mar Rèile Aotrom Dhòrnaich air an 2ra Ògmhios 1902. Chaidh a dhùnadh gu lèir air an 13mh Ògmhios 1960.
Chaidh trì einnseanan tanca Lochgorm a thogail eadar 1869 agus 1874 airson obair putadh mun cuairt. Chaidh an deilbh le Uilleam Stroudley agus tha iad coltach ris na tancaichean Terrier aige, a bha gu math na b' ainmeile, a bh' air Rèile Lunnainn, Brighton & Cost a Deas. Chaidh an tarraing a seirbheis eadar 1927 agus 1932. Chaidh Amh 56 a chur gu sonraichte ri obair air gobhal Dhòrnaich nuair a dh'fhosgail sin, agus mar sin 's e 'Dòrnach' an t-ainm a chaidh a thoirt dha


text:
"Bu chòir fios a bhith aca"
Dh'iarr Àrd-Stiùiriche Fèisean nan Gàidheal coinneamh le Comhairle na Gàidhealtachd mu luach na fèis ciùil, Blas.
Rinn Art MacCarmaig toileachas le naidheachd bhon Chomhairle Diardaoin nach tèid maoineachadh Bhlas a ghearradh am-bliadhna.
Bha an t-ùghdarras a' meòrachadh air taic na fèise a lùghdachadh is aca ris na milleanan mòra a chaomhnadh.
Thuirt Mgr MacCarmaig gum biodh gearradh de 81% thairis air trì bliadhna air cur às de Bhlas.
Thuirt e gun tàinig na molaidhean an t-seachdain seo mar chlach às an adhair.
Tha feum a-nise, tha e ag ràdh, air soillearachadh air luach na fèise.
"Bu chòir barrachd fios a bhith aig oifigearan na comhairle, is na comhairlichean fhèin, air luach na fèise is na tha i a' toirt dhan Ghàidhealtachd", thuirt Mgr MacCarmaig.
"Tha amharas agam, 's dòcha, gum bi sinn san aon suidheachdadh an ath-bhliadhna is mar tha sin tha e cudromach gu bheil sinn a' bruidhinn ris a' Chomhairle san eadar-ama airson a dhearbhadh dhaibh dè na tha iad a' faighinn bho Bhlas.
"Chan ann a-mhàin mun airgead acasan a tha e, ach gu bheil airgead eile a' tighinn a-steach dhan sgìre ri linn Blas bho bhuidhnean nàiseanta eile", thuirt e.
Thuirt Mgr MacCarmaig gur e briseadh-dùil a th' ann dha gum feum e coinneamh iarraidh.
"Bu chòir fios a bhith aca le cinnt. Tha triùir chomhairlichean a' suidhe air Bòrd-Stiùiridh Blas Earranta.
"Chan e sin a-mhàin, tha oifigearan taobh a-staigh na Comhairle a tha còir a bhith a' coimhead às ar dèidh, tha iad air ainmeachadh sa chùmhnant againn, ach glè bheag de thaic a tha sinn a' faighinn bhuapa", thuirt e.
Dh'innis Mgr MacCarmaig gu bheil e a' tuigsinn gum bi gearraidhean ann, ach gum bu chòir dhaibh a bhith air an roinn air feadh iomadh buidheann.


text:
- TIOTAL
- Cunntas air Airgead air a Thoirt do Shaighdearan Ùra le Somhairle MacDhòmhnaill, 1778
- EXTERNAL ID
- Z_GB232_D928_A_I_14
- DEIT
- 1778
- LINN
- 1770an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5542
- KEYWORDS
- USA
Cogadh Saorsa Ameireagaidh
eilthireachd
eilthirich
Air an duilleig làmh-sgrìobhte seo de chunntasan bho 1778 tha liosta de dh'airgead a thug Somhairle MacDhòmhnaill do shaighdearan ùra a' chogaidh, aig Philadelphia (29 Cèitean) agus New York (7 Iuchar) fa leth. Aig Philadelphia fhuair naoinear airgead làimhe ( ach gun d' fhuair aon duine airgead-làimhe agus lèine), £6.4.4d uile gu lèir; aig New York, fhuair seachdnar airgead-làimhe, ach gun d' fhuair aon duine lèine agus 'trucer' (briogais). Tha pàigheadh a bharrachd airson 'two calf skins for the men's bonnats' air a liostadh cuideachd.
Rinn Caiptean Somhairle Dòmhnallach eilthireachd a Charolina a Tuath bhon Eilean Sgitheanach agus thuinich e ann an Siorrachd Anson. Thug e seirbheis mar Dhìlseach ann an Cogadh Saorsa Ameireagaidh agus an dèidh sin thuinich e ann an Shelburne, Alba Nuadh. Thill e dhan Eilean Sgitheanach c1792 far an robh e a' còmhnaidh gus an robh e còrr is 90. Dh'fhàg e banntrach òg a bha fhathast a' còmhnaidh aig Feaul, Cille Mhoire ann an 1886, 's i air aois 100 bliadhna a ruigheachd.
Tha an sgrìobhainn mar phàirt de Thasglann JLM Mitchell aig Comann Gàidhlig Inbhir Nis. Bhuineadh Siorraidh Seumas Lachlann Màrtainn Mitchell (r. 13 Ògmhios 1929) do dh'Inbhir Nis agus bu mhac e don dotair ainmeil Lachlann Mitchell. Rinneadh siorraidh làn-ùine dhe ann an Dùn Èideann ann an 1978 agus thug e seirbheis an sin gus an do leig e dheth a dhreuchd ann an 1995. Chaochail e air 26 Samhain 2001


text:
Làrach-lìn / Website Mactv
Tha MacTV a’ tabhainn cùmhnant dusan mìos, le cothrom an tuilleadh obrach fhaighinn, airson neach taic-gearraidh a thighinn a dh’ obair còmhla ris an sgioba againn stèidhichte ann an Steòrnabhagh. Bidh an neach a’ toirt taic a thaobh gearradh air an t-sreath ainmeil aig BBC ALBA, Trusadh agus prògraman a th’ air an ceannach, a’ cleachdadh avid media composer. Bidh iad cuideachd a’ dèiligeadh ri prògraman a lìbhrigeadh air faidhle. Bu chaomh leinn cuireadh a thoirt do neach sam bith aig a bheil ùidh san dreuchd an cunntas-beatha aca a chur thugainn. Bhithear an dùil gun tòisicheadh an neach a shoirbhicheas cho luath sa ghabhas agus bidh an tuarastal a-rèir eòlais. Bhiodh fileantas ann an Gàidhlig na bhuannachd, ach chan eil e deatamach. Faodar tagraidhean a chur a-steach suas chun an 20mh den Lùnasdal, 2018. Cuiribh fios gu info@mactv.co.uk airson an tuilleadh fiosrachaidh, no cuiribh fòn gu Màiri Nic a’ Ghobhainn air 01851 70 5638.
MacTV are offering a 12 month contract, with the possibility of extension, for an edit assistant to join our team based in Stornoway. The assistant will support the edits of BBC Alba’s flagship documentary series Trusadh and re-versioning acquired documentaries on avid media composer and will also deal with file based deliveries. We would like to invite interested candidates to send CVs for consideration. We expect the post to commence as soon as possible and salary will be dependent on experience. Fluency in Scottish Gaelic would be advantageous but not essential. Closing date for applications: 20 August 2018. Please contact info@mactv.co.uk for further information, or call Mairi Smith on 01851 705 638
Tha tagraichean dùinte airson an sanas-obrach seo. Tadhail air an duilleag obraichean airson cothroman ùra fhaicinn.
Applications for this position are closed. Please visit the jobs page to see new positions.


text:
Ùrachadh do shiostam tiocaidean ChalMac
Gheibh luchd-siubhail air seirbheis ChalMac eadar Ulapul agus Steòrnabhagh a' chiad chothrom, air atharrachaidhean ann an siostam thiocaidean na companaidh, fheuchainn.
Tha na h-atharrachaidhean a' ciallachadh gum bi e comasach do luchd-coiseachd tiocaidean a cheannach air-loidhne airson a' chiad turais.
Tòisichidh an sgeama pìleat air an t-slighe eadar Steòrnabhagh agus Ulapul nas fhaide sa Chèitean, 's mairidh e ceithir seachdainean.
Tron àm seo, tha CalMac airson beachdan a' phobaill a chluinntinn mun t-siostam ùr.
Às dèidh nan ceithir seachdainean, thèid an siostam ùraichte a leudachadh chun nan seirbheisean air an urrainnear àitichean a ghlèidheadh ro làimh.
Mar phàirt den ùrachadh gheibh luchd-siubhail air fad tiocaidean didseatach às dèidh dhaibh an ceannach air an eadar-lìon.
'S urrainn dhaibh an uairsin na tiocaidean a chlo-bhualadh aig an taigh, coltach ri mar as urrainnear a dhèanamh le tiocaidean plèana bho ghrunn chompanaidhean-adhair.
Bidh e fhathast comasach do dhaoine ge-tà, na tiocaidean a thogail aig oifisean nam port.
"Goireasach agus Sùbailte"
Cuideachd, bidh e comasach do luchd-siubhail cunntasan a chruthachadh dhaibh fhèin air an làraich-lìn às dèidh dhaibh tiocaidean a cheannach.
Thuirt CalMac gu bheil seo a' ciallachadh nach bi feum aig daoine am fiosrachadh aca a chur a-steach air an eadar-lìon uair às dèidh uair.
Thuirt Ceannard Thiocaidean aig CalMac, Ailean Hood, gu bheil iad an còmhnaidh ag amas air piseach a thoirt air na seirbheisean aca agus gu bheil a bhith ag èisteachd ri luchd-siubhail mar phàirt mhòr dheth seo.
"Le a bhith a' tabhainn thiocaidean as urrainnear a chlo-bhualadh aig an taigh, tha e a' ciallachadh gur e a bhith a' ceannach thiocaidean air-loidhne an dòigh as goireasaiche, sùbailte agus sàbhailte tiocaidean a cheannach," thuirt e.


text:
Beagan faochaidh air rathad Mhuile
Fhuair muinntir Mhuile beagan faochaidh le pìos den rathad a bha dùinte airson cha mhòr trì seachdainnean a' fosgladh a-rithist.
Chaidh am B8035 a dhùnadh as dèidh maoim-slèibhe a sguab trì drochaidean air falbh aig toiseach na mios.
B'fheudar cobhair a dhèanamh air 13 inbheach agus aon phàiste a bha glaicte am broinn na càraichean aca faisg air a' Chnoc.
B'iad luchd-turais a bha 'sa mhòr-chuid dhuibh agus chaidh bàtaichean gan ionnsaidh son an toirt gu sàbhailteachd.
Dà dhrochaid eile
Dh'fhosgail aonnan dhe na drochaidean air am B8035 aig Abhainn na h-Uamha a-rithist Diluain do dh'fheadhainn a tha a' fuireach faisg air làimh.
Thuirt Comhairle Earra Ghàidheal is Bhòid gu bheil iad ag obair air an dà dhrochaid eile 's gu bheil iad an dòchas gum fosgail iadsan ron Dàmhair ach bi casg air astar orra aig deich mìle san uair.
Tha iomagain air cuid nach bi an obair seo deiseil ann an am son rèis chàraichean Muile a bhitheas a' cleachdadh an rathad seo.
Tha an rally a' dol air adhart eadar an 12 agus 14mh Dàmhair, ach thuirt an Comhairliche Eileanach Màiri Sìne Devon gun tèid e air adhart fius ged nach biodh an rathad seo deiseil, chionn chleachdadh iad rathaidean eile air an eilean.